CELEX: 22017D2445
Language: lt
Date: 1511136000000
Title: 2017 m. lapkričio 20 d. ES ir Gruzijos asociacijos tarybos rekomendacija Nr. 1/2017 dėl ES ir Gruzijos asociacijos darbotvarkės [2017/2445]

23.12.2017   
            
            
               LT
            
            
               Europos Sąjungos oficialusis leidinys
            
            
               L 344/65
            
         ES IR GRUZIJOS ASOCIACIJOS TARYBOS REKOMENDACIJA Nr. 1/2017
   2017 m. lapkričio 20 d.
   dėl ES ir Gruzijos asociacijos darbotvarkės [2017/2445]
   ES IR GRUZIJOS ASOCIACIJOS TARYBA,
   atsižvelgdama į Europos Sąjungos, Europos atominės energijos bendrijos bei jų valstybių narių ir Gruzijos asociacijos susitarimą,
   kadangi:
   
               (1)
            
            
               Europos Sąjungos, Europos atominės energijos bendrijos bei jų valstybių narių ir Gruzijos asociacijos susitarimas (1) (toliau – Susitarimas) buvo pasirašytas 2014 m. birželio 27 d. ir įsigaliojo 2016 m. liepos 1 d.;
            
         
               (2)
            
            
               pagal Susitarimo 406 straipsnio 1 dalį Asociacijos taryba turi įgaliojimus priimti rekomendacijas siekiant Susitarimo tikslų;
            
         
               (3)
            
            
               remiantis Susitarimo 420 straipsnio 1 dalimi, Šalys turi imtis visų bendrų ar specialių priemonių, reikalingų jų įsipareigojimams pagal Susitarimą vykdyti, ir turi užtikrinti, kad būtų pasiekti Susitarime išdėstyti tikslai;
            
         
               (4)
            
            
               atlikus Europos kaimynystės politikos peržiūrą pasiūlyta pradėti naują bendradarbiavimo su šalimis partnerėmis etapą ir abiem Šalims suteikti daugiau atsakomybės;
            
         
               (5)
            
            
               Sąjunga ir Gruzija siekia stiprinti savo partnerystę ir susitarė dėl 2017–2020 m. laikotarpio prioritetų, kurių tikslas – remti ir stiprinti Gruzijos atsparumą ir stabilumą, kartu siekiant glaudesnės politinės asociacijos ir didesnės ekonominės integracijos;
            
         
               (6)
            
            
               todėl Susitarimo Šalys susitarė dėl ES ir Gruzijos asociacijos darbotvarkės teksto; ta darbotvarke bus padedama įgyvendinti Susitarimą, daugiausia dėmesio skiriant bendradarbiavimui siekiant drauge nustatytų bendrų interesų,
            
         PRIĖMĖ ŠIĄ REKOMENDACIJĄ:
   1 straipsnis
   Asociacijos taryba rekomenduoja Šalims įgyvendinti priede išdėstytą ES ir Gruzijos asociacijos darbotvarkę.
   2 straipsnis
   2014 m. birželio 26 d. patvirtinta 2014–2016 m. ES ir Gruzijos asociacijos darbotvarkė pakeičiama priede išdėstyta 2017–2020 m. ES ir Gruzijos asociacijos darbotvarke.
   3 straipsnis
   Ši rekomendacija įsigalioja jos priėmimo dieną.
   
      Priimta Tbilisyje 2017 m. lapkričio 20 d.
      
         
            Asociacijos tarybos vardu
         
         
            Pirmininkas
         
         Giorgi KVIRIKASHVILI
      
   
   
      (1)  OL L 261, 2014 8 30, p. 4.
   
   
      PRIEDAS
      
         2017–2020 M. EUROPOS SĄJUNGOS IR GRUZIJOS ASOCIACIJOS DARBOTVARKĖ
      
      
         Turinys
      
      
                  1.
               
               Asociacijos darbotvarkės įgyvendinimo principai, priemonės ir ištekliai
               69
            
                  2.
               
               Asociacijos darbotvarkės prioritetai
               70
            
                  2.1.
               
               Pagrindiniai veiksmų prioritetai
               70
            
                  2.2.
               
               Demokratija, žmogaus teisės, geras valdymas ir institucijų stiprinimas
               72
            Teisingumo sektorius
               73
            Teisėsauga
               74
            Kova su korupcija, viešojo administravimo reforma ir valstybės tarnyba
               74
            Netinkamas elgesys ir kankinimas
               75
            Vienodas požiūris
               76
            Vaikų teisės
               76
            Profesinių sąjungų teisės ir pagrindiniai darbo standartai
               76
            
                  2.3.
               
               Užsienio ir saugumo politika
               76
            Terorizmas, masinio naikinimo ginklų neplatinimas ir neteisėtas ginklų eksportas
               77
            Taikus konfliktų sprendimas
               78
            Tarptautinis baudžiamasis teismas (TBT)
               78
            
                  2.4.
               
               Teisingumas, laisvė ir saugumas
               79
            Asmens duomenų apsauga
               79
            Migracija ir prieglobstis
               79
            Sienų valdymas
               80
            Kova su organizuotu nusikalstamumu
               80
            Kova su neteisėtais narkotikais
               80
            Pinigų plovimas ir terorizmo finansavimas
               80
            Bendradarbiavimas kovojant su terorizmu
               81
            Teisinis bendradarbiavimas
               81
            
                  2.5.
               
               Prekyba ir su prekyba susiję klausimai
               81
            Prekyba prekėmis
               81
            Techniniai reglamentai, standartizacija ir susijusi infrastruktūra
               82
            Sanitarijos ir fitosanitarijos priemonės
               82
            Muitinė ir prekybos lengvinimas
               82
            Kilmės taisyklės
               83
            Įsisteigimas, prekyba paslaugomis ir elektroninė prekyba
               83
            Einamieji mokėjimai ir kapitalo judėjimas
               83
            Viešieji pirkimai
               84
            Intelektinės nuosavybės teisės
               84
            Konkurencija
               84
            Skaidrumas
               84
            Prekyba ir darnus vystymasis
               85
            
                  2.6.
               
               Ekonominė plėtra ir galimybės rinkoje
               85
            Žemės ūkis ir kaimo plėtra
               85
            Viešųjų finansų vidaus kontrolė ir išorės auditas
               86
            Apmokestinimas
               86
            Statistika
               86
            Vartotojų politika
               87
            Bendrovių teisė, apskaita ir auditas ir įmonių valdymas
               87
            Finansinės paslaugos
               87
            Pramonės ir įmonių politika ir kasybos sektorius
               88
            Turizmas
               88
            Užimtumas, socialinė politika ir lygios galimybės
               88
            Bendradarbiavimas skaitmeninės ekonomikos ir visuomenės srityje
               89
            Žuvininkystė ir jūrų politika
               89
            Visuomenės sveikata
               89
            
                  2.7.
               
               Prisijungimas prie tinklų, energijos vartojimo efektyvumas, aplinka, klimato politika ir civilinė sauga
               90
            Transportas
               90
            Bendradarbiavimas energetikos srityje
               90
            Aplinka
               91
            Klimato kaita
               91
            Civilinė sauga
               92
            
                  2.8.
               
               Judumas ir žmonių tarpusavio ryšiai
               92
            Bendradarbiavimas mokslinių tyrimų, technologinės plėtros ir inovacijų srityje
               92
            Švietimas, mokymas ir jaunimo reikalai
               93
            Bendradarbiavimas kultūros srityje
               93
            Bendradarbiavimas audiovizualinėje ir žiniasklaidos srityje
               93
            Regioninė plėtra ir regioninis bendradarbiavimas
               94
            Dalyvavimas ES agentūrų veikloje ir programose
               94
            Visuomenės informavimas ir matomumas
               94
            
         2017–2020 m. Europos Sąjungos ir Gruzijos asociacijos darbotvarkė
      
      2014 m. birželio 27 d. Europos Sąjunga, jos valstybės narės ir Gruzija (toliau – Šalys) pasirašė plataus užmojo ir novatorišką Asociacijos susitarimą (toliau – Asociacijos susitarimas (AS), kuriuo, be kita ko, sukuriama išsami ir visapusiška laisvosios prekybos erdvė (IVLPE). Susitarime išdėstytos privalomos, taisyklėmis grindžiamos nuostatos ir numatomas tvirtesnis bendradarbiavimas, apimantis daugiau nei įprastiniai susitarimai ir aprėpiantis visas interesų sritis. Baigus ratifikavimo procesą, Asociacijos susitarimas pradėtas visapusiškai taikyti 2016 m. liepos 1 d.
      2014 m. birželio 26 d. ES ir Gruzija, siekdamos pasirengti įgyvendinti Asociacijos susitarimą ir palengvinti šį procesą, susitarė dėl Asociacijos darbotvarkės. Ši darbotvarkė – tai pagrindas, kuriuo remiantis nustatyti bendro darbo 2014–2016 m. laikotarpiu prioritetai, norint pasiekti Asociacijos susitarime nustatytus politinės asociacijos ir ekonominės integracijos tikslus.
      Šiame dokumente atnaujinama ir perorientuojama 2014–2016 m. asociacijos darbotvarkė ir nustatomi nauji bendro darbo 2017–2020 m. laikotarpiu prioritetai. Jame atskirai nustatomi trumpalaikiai ir vidutinės trukmės prioritetai (kuriuos reikėtų pasiekti arba kurių siekiant reikėtų padaryti didelę pažangą atitinkamai iki 2018 m. pabaigos ir iki 2020 m. pabaigos).
      Tai, kad Asociacijos darbotvarkėje daugiausia dėmesio skiriama tik tam tikriems prioritetams, nedaro poveikio šiuo metu pagal kitus atitinkamus susitarimus arba pagal Rytų partnerystės daugiašalę strategiją vykdomo dialogo aprėpčiai arba įgaliojimams. Tai taip pat nedaro poveikio tam, kaip vykdomi įsipareigojimai, prisiimti Asociacijos susitarime / IVLPE nuo jo įsigaliojimo 2016 m. liepos 1 d.
      Be to, 2017 m. kovo 28 d. įsigaliojęs bevizis kelionių režimas, taikomas į Šengeno šalis (1) vykstantiems biometrinį pasą turintiems Gruzijos piliečiams, kuriuo siekiama saugioje ir tinkamai valdomoje aplinkoje iš esmės didinti judumą ir stiprinti žmonių tarpusavio ryšius tarp abiejų Šalių, yra labai svarbus elementas, kuriuo grindžiama Gruzijos ir Europos Sąjungos asociacijos susitarime numatyta Šalių politinė asociacija ir ekonominė integracija. ES pripažįsta, kad Gruzija, siekdama atitikti visus reikiamus Vizų režimo liberalizavimo veiksmų plane nustatytus kriterijus, padarė pažangą, todėl 2015 m. gruodžio 18 d. Komisija priėmė ketvirtąją ir paskutinę pažangos ataskaitą. Šioje atnaujintoje Asociacijos darbotvarkėje taip pat siekiama stebėti padėtį visose Vizų režimo liberalizavimo veiksmų plano srityse ir toliau skatinti jose siekti ilgalaikių rezultatų, taip užtikrinant, kad būtų nuolat vykdomi visi Vizų režimo liberalizavimo veiksmų plane nustatyti kriterijai, kaip reikalaujama pagal peržiūrėtą bevizio režimo sustabdymo mechanizmą.
      1.   Asociacijos darbotvarkės įgyvendinimo principai, priemonės ir ištekliai
      
      Asociacijos darbotvarkė bus įgyvendinama vadovaujantis šiais bendrais principais:
      
                  —
               
               
                  veiksmai, kurių imamasi pagal Asociacijos darbotvarkę, turėtų būti įgyvendinami visapusiškai laikantis Asociacijos susitarimo / IVLPE, įskaitant jo preambulę;
               
            
                  —
               
               
                  dabar, kai ES ir Gruzijos asociacijos susitarimas visiškai įsigaliojo, Asociacijos darbotvarkės prioritetais papildoma ES ir Gruzijos atsakomybė visapusiškai įgyvendinti šio susitarimo nuostatas;
               
            
                  —
               
               
                  Asociacijos darbotvarkė turėtų būti įgyvendinama visapusiškai laikantis skaidrumo, atskaitomybės ir įtraukties principų;
               
            
                  —
               
               
                  įgyvendinant Asociacijos darbotvarkę dalyvauja abi jos Šalys;
               
            
                  —
               
               
                  Asociacijos darbotvarke – palaipsniui įgyvendinant praktines priemones – siekiama apčiuopiamų ir aiškių rezultatų;
               
            
                  —
               
               
                  Šalys pripažįsta, kad svarbu remti prioritetus, dėl kurių buvo susitarta, imantis tinkamų ir pakankamų politinių, techninių ir finansinių priemonių, ir
               
            
                  —
               
               
                  dėl Asociacijos darbotvarkės įgyvendinimo bus kasmet teikiamos ataskaitos, vykdoma jo stebėsena ir atliekamas vertinimas. Padaryta pažanga, be kita ko, bus vertinama Asociacijos susitarime numatytų institucinių struktūrų kontekste. Pilietinė visuomenė taip pat bus raginama daugiausia dėmesio skirti Asociacijos darbotvarkės įgyvendinimo stebėsenai;
               
            
                  —
               
               
                  Europos Sąjunga padės Gruzijai pasiekti Asociacijos darbotvarkėje nustatytus tikslus ir įgyvendinti jos prioritetus. Ši parama bus teikiama naudojantis visais esamais ES paramos šaltiniais, dalijantis patirtimi ir rekomendacijomis, geriausios praktikos pavyzdžiais, praktine patirtimi ir informacija, taip pat padedant stiprinti pajėgumus ir institucijas ir rengiant naujas paramos priemones. Ji akcentuoja, kad ES parama bus teikiama, jei bus vykdomos bendrai sutartos sąlygos, susijusios su reformų vykdymo pažanga. Be to, ji skatins kitus Gruzijos partnerius teikti paramą ir ją koordinuoti. Siekiant padėti įgyvendinti Asociacijos darbotvarkę, taip pat bus galima naudotis atitinkamomis ES finansinėmis priemonėmis. Vis dėlto pati ši darbotvarkė nėra finansinio programavimo dokumentas ir ja nepakeičiamas Šalių vykdomas programavimas ar parengiamoji veikla.
               
            ES parama, kaip bendro Gruzijai skiriamo finansavimo dalis, bus teikiama atsižvelgiant į bendrus pagalbos teikimo Gruzijai prioritetus, išdėstytus Europos kaimynystės priemonės (EKP) bendroje paramos sistemoje (BPS) ir EKP daugiašalio programavimo dokumentuose, taip pat visapusiškai laikantis atitinkamų ES išorės pagalbos teikimo taisyklių ir procedūrų, kartu siekiant atsižvelgti į Asociacijos darbotvarkėje nustatytus prioritetus.
      Ši Asociacijos darbotvarkė bus taikoma pradiniu laikotarpiu – nuo jos priėmimo iki 2020 m. pabaigos – kurį galima pratęsti abipusiu sutarimu. Ši darbotvarkė prireikus gali būti bet kuriuo metu iš dalies keičiama arba atnaujinama ES ir Gruzijos asociacijos tarybos sutarimu.
      2.   Asociacijos darbotvarkės prioritetai
      
      2.1.   Pagrindiniai veiksmų prioritetai
      
      ES ir Gruzija Asociacijos susitarimo ir Asociacijos darbotvarkės įgyvendinimą laiko vienu iš svarbiausių prioritetų siekiant įtvirtinti ir propaguoti bendras vertybes ir principus, apie kuriuos yra pareiškusios ES ir Gruzija.
      Nuo Asociacijos susitarimo pasirašymo Gruzija ėmėsi esminių priemonių ir vykdė esmines reformas, kad jis būtų veiksmingai įgyvendinamas. ES pripažįsta Gruzijos padarytą pažangą siekiant stiprinti politinę asociaciją ir ekonominę integraciją su ES.
      ES pakartoja tvirtai remianti Gruzijos suverenitetą ir teritorinį vientisumą tarptautiniu mastu pripažintų sienų ribose, įskaitant nepripažinimo ir bendradarbiavimo politiką Gruzijoje, taip pat pakartoja esanti tvirtai įsipareigojusi siekti taikos, stabilumo ir konfliktų sprendimo Gruzijoje. Be to, ES pripažįsta pavyzdinį Gruzijos valstybės ir visuomenės atsparumą ir jos – klestinčios, taikios ir stabilios demokratijos – vadovaujamąjį vaidmenį regione, ir yra pasirengusi intensyvinti bendradarbiavimą su Gruzija saugumo klausimais siekiant įgyvendinti jos strateginius prioritetus kaimyninėse šalyse, kaip akcentuojama Visuotinėje ES strategijoje.
      Šiomis aplinkybėmis prioriteto tvarka turėtų būti vykdomi toliau nurodyti reformų veiksmai:
      
         Institucijų stiprinimo ir gero valdymo sritis
      
      
         1.   Teisminių institucijų ir teisėsaugos tarnybų nepriklausomumas
      
      Toliau pertvarkyti teisingumo sektorių, visų pirma siekiant užtikrinti visišką teisėjų nepriklausomumą ir didinti teisingumo sistemos atskaitomybę, efektyvumą, nešališkumą, profesinį sąžiningumą ir profesionalumą, įgyvendinant pagrindines teismų sistemos reformas, kurios skirtos, inter alia, Aukščiausiajai teisingumo tarybai ir prokuratūrai, skaidriam skyrimui atsižvelgiant į nuopelnus ir tokiems klausimams kaip teisminių institucijų atskaitomybė, teisėjų mokymas, institucinė teismų struktūra, veiksminga elektroninė bylų tvarkymo sistema, teisinė pagalba ir paslaugos, komercinė teisė ir alternatyvaus ginčų sprendimo mechanizmai. Toliau didinti teisėsaugos tarnybų, kurios turi veikti be jokio netinkamo kišimosi, atskaitomybę ir demokratinę priežiūrą. Toliau reformuoti Gruzijos Baudžiamąjį kodeksą siekiant liberalizuoti ir modernizuoti teisę, taip pat užtikrinant jo visišką atitiktį atitinkamiems tarptautiniams standartams.
      
         2.   Viešojo administravimo reforma bei viešųjų paslaugų tobulinimas ir kova su korupcija
      
      Toliau vykdyti viešojo administravimo reformą, laikantis viešojo administravimo principų ir naujai priimto Valstybės tarnybos įstatymo, daug dėmesio skiriant atskaitingo, efektyvaus, veiksmingo ir skaidraus viešojo administravimo atrankos, paaukštinimo ir atleidimo iš darbo sistemos įgyvendinimo stebėsenai ir skatinimui ir nuopelnais grindžiamos bei profesionalios valstybės tarnybos sukūrimui, specializuotam poreikiais grindžiamam ir visuose viešojo administravimo sektoriuose, tarnybose, taip pat valstybės valdomose įmonėse dirbančių valstybės tarnautojų mokymui, kokybiškų viešųjų paslaugų teikimui ir viešųjų finansų valdymo tobulinimui. Siekiant užkirsti kelią korupcijai, ypač sudėtingiems korupcijos atvejams, nustatyti jos atvejus ir su šiuo reiškiniu kovoti, užtikrinti veiksmingą nacionalinės kovos su korupcija strategijos ir veiksmų plano įgyvendinimą, taip pat tikrinti visų svarbias pareigas einančių pareigūnų turto ir pajamų deklaracijas.
      
         3.   Žmogaus teisės ir pagrindinės laisvės
      
      Toliau veiksmingai įgyvendinti kovos su diskriminacija įstatymą, Žmogaus teisių strategiją ir Nacionalinį žmogaus teisių veiksmų planą ir didinti žiniasklaidos pliuralizmą, skaidrumą ir nepriklausomumą. Sukurti nepriklausomą tyrimo mechanizmą, kad būtų galima tirti įtarimus dėl netinkamų teisėsaugos įstaigų veiksmų; didinti lyčių lygybę ir užtikrinti vienodą požiūrį socialiniame, politiniame ir ekonominiame gyvenime; ir skirti daug dėmesio vaikų apsaugos nuo visų rūšių smurto priemonėms Toliau vykdyti reformas siekiant užtikrinti aukštą asmens duomenų apsaugos lygį.
      
         Užsienio ir saugumo politikos sritis
      
      
         4.   Taikus konfliktų sprendimas
      
      Išlaikyti veiksmingą ES ir Gruzijos bendradarbiavimą, siekiant užtikrinti, kad konfliktai būtų sprendžiami pagal sutartą formatą; intensyvinti veiksmingą ES ir Gruzijos bendradarbiavimą ir veiksmų koordinavimą sprendžiant konfliktus; toliau konstruktyviai dalyvauti Ženevos tarptautinėse diskusijose, kurioms bendrai pirmininkauja ES, JT ir ESBO, ir užtikrinti paramą toms diskusijoms; siekiant padėti užtikrinti stabilumą, normalizuoti padėtį ir didinti pasitikėjimą, naudotis Europos Sąjungos stebėsenos misijos Gruzijoje (EUMM Georgia) tarpininkavimu; imtis atitinkamų priemonių, įskaitant teisės aktų peržiūrą, siekiant skatinti prekybą, judėjimo laisvę ir ekonominius ryšius nepaisant administracinių sienų; skatinti žmonių tarpusavio ryšius, pasitikėjimo stiprinimą ir susitaikymą.
      
         5.   Intensyvesnis bendradarbiavimas saugumo ir gynybos politikos srityje
      
      Stiprinti dvišalį dialogą saugumo ir gynybos klausimais sprendžiant abiem šalims susirūpinimą keliančius klausimus, įskaitant kovą su terorizmu, tarptautiniu organizuotu nusikalstamumu ir kt., ir orientuoti tolesnį bendradarbiavimą; palengvinti Gruzijos dalyvavimą ES krizių valdymo operacijose ir su BSGP susijusiuose mokymuose ir konsultacijų veikloje; aktyvuoti įvairias ES priemones remiant atsparumo didinimą ir pajėgumų stiprinimą Gruzijoje, kad būtų kovojama su hibridinėmis grėsmėmis.
      
         Ekonominės plėtros ir galimybių rinkoje sritis
      
      
         6.   Palankesnė verslo aplinka ir investicijų valdymas
      
      Įgyvendinti MVĮ strategiją ir atitinkamą 2016–2017 m. veiksmų planą, taip pat tolesnius veiksmų planus; toliau tobulinti MVĮ reglamentavimo sistemą, veiklos aplinką ir joms teikiamą paramą; tobulinti viešojo ir privačiojo sektorių dialogą, siekiant nustatyti privačiojo sektoriaus prioritetus, kuriems reikalinga struktūrinių ekonominių reformų parama; remti finansų sektoriaus infrastruktūros reformas; sukurti indėlių draudimo sistemą, vykdyti bankų sektoriaus reformą ir priimti šios srities teisės aktus, užtikrinti geresnį kredito ir (arba) užstato registrų veikimą, tinkamesnį finansinių ataskaitų teikimą ir auditą, priemones, sudarančias sąlygas kapitalo rinkų veikimui, pavyzdžiui, mikrokreditų, išperkamosios nuomos, faktoringo ir draudimo paslaugų plėtojimą, įdiegti komerciniams ginčams spręsti ir sutartims vykdyti skirtus alternatyvaus ginčų sprendimo mechanizmus.
      
         7.   Žemės ūkis ir kaimo plėtra
      
      Įgyvendinti Gruzijos 2017–2020 m. kaimo plėtros strategiją; remti veiksmingų vertės grandinių plėtrą, didinti užimtumą kaimo vietovėse ir padėti MVĮ didinti savo konkurencingumą tam tikruose eksporto požiūriu itin vertinguose sektoriuose.
      
         8.   Su prekyba susijusios reformos ir sanitarijos ir fitosanitarijos priemonės
      
      Įgyvendinti strategiją dėl techninių kliūčių prekybai šalinimo (TPK); plėtoti infrastruktūrą, susijusią su standartų, techninių reglamentų, metrologijos, rinkos priežiūros, akreditavimo ir atitikties vertinimo procedūrų administravimu; įgyvendinti rinkos priežiūros strategiją; toliau gerinti prekybos statistiką; įgyvendinti strateginę muitinių bendradarbiavimo programą; suderinti teisės aktus dėl muitinės atliekamo intelektinės nuosavybės teisių užtikrinimo ir užtikrinti, kad būtų paisoma taikomų importo muitų neveikimo išlygos.
      Įgyvendinti maisto produktų saugos strategiją ir Teisės aktų suderinimo programą, visų pirma Maisto saugos kodeksą, ir užtikrinti laipsnišką horizontaliųjų įgyvendinimo teisės aktų priėmimą; užtikrinti, kad pasienio kontrolės postuose būtų atliekami veterinarijos, fitosanitarijos ir maisto saugos patikrinimai; padėti sukurti ankstyvojo perspėjimo dėl maisto produktų ir pašarų, gyvūnų ir augalų sveikatos saugos sistemą ir didinti laboratorinius sanitarijos ir fitosanitarijos priemonių pajėgumus.
      
         Prisijungimo prie tinklų, energijos vartojimo efektyvumo, aplinkos ir klimato politikos sritis
      
      
         9.   Energetinis saugumas ir energijos vartojimo efektyvumas
      
      Padėti Gruzijai laiku įvykdyti įsipareigojimus, susijusius su oficialiu jos prisijungimu prie Energijos bendrijos, visų pirma vykdant reguliavimo srities reformas ir investuojant į energetinį saugumą bei energijos vartojimo efektyvumą, be kita ko, didinant energetikos reguliavimo institucijos įgaliojimus, pajėgumus ir nepriklausomumą, stiprinant energetikos infrastruktūros tinklus ir jungtis, taip pat didinant elektros energijos ir dujų energijos rinkos skaidrumą ir gerinant jos veikimą.
      
         10.   Transportas
      
      Plėtoti ekonomikai svarbią infrastruktūrą, be kita ko, toliau įgyvendinant pagrindinio TEN-T tinklo plėtros projektus.
      
         11.   Aplinka ir klimato politika
      
      Intensyvinti teisės aktų derinimą su ES aplinkos acquis aplinkos valdymo klausimais, priimant ir įgyvendinant naujus poveikio aplinkai vertinimo, strateginio poveikio aplinkai vertinimo ir atsakomybės už žalą aplinkai sričių teisės aktus; užtikrinant, kad visuomenė galėtų susipažinti su informacija apie aplinką ir dalyvauti priimant sprendimus, į šiuos procesus įtraukiant visus suinteresuotuosius subjektus, taip pat integruojant aplinkos aspektą į kitas politikos sritis ir tobulinant dalijimąsi informacija apie aplinką. Baigti rengti išmetamo dujų kiekio mažinimu grindžiamą vystymosi strategiją. Pradėti įgyvendinti naująjį pasaulinį susitarimą dėl klimato kaitos (Paryžiaus susitarimą).
      
         Judumo ir žmonių tarpusavio ryšių sritis
      
      
         12.   Migracija, prieglobstis ir sienų valdymas
      
      Užtikrinti, kad būtų toliau vykdomi visi Vizų režimo liberalizavimo veiksmų plano kriterijai, kaip reikalaujama pagal peržiūrėtą bevizio režimo sustabdymo mechanizmą; veiksmingai įgyvendinti ES ir Gruzijos partnerystę judumo srityje, 2016–2020 m. Gruzijos migracijos strategiją, 2014–2018 m. Gruzijos valstybės integruoto sienų valdymo strategiją ir atitinkamus prie šių dokumentų pridėtus veiksmų planus.
      
         13.   Švietimas, užimtumas, moksliniai tyrimai, inovacijos ir jaunimo reikalai
      
      Gerinti bendrus mokslinių tyrimų rezultatus švietimo srityje, įgyvendinant visapusišką švietimo mokslinių tyrimų] reformą; parengti strateginį požiūrį į švietimą ir profesinį rengimą ir mokymą (PRM); parengti paramos Gruzijos MTI sistemos, įskaitant] Gruzijos inovacijų politiką, plėtojimui viziją ir strategiją; įgyvendinti pagrindines darbo teises.
      2.2.   Demokratija, žmogaus teisės, geras valdymas ir institucijų stiprinimas
      
      Politinio dialogo ir bendradarbiavimo siekiant imtis reformų pagal šią Asociacijos darbotvarkę tikslas – toliau didinti pagarbą demokratijos principams, tokiems kaip politinis pliuralizmas, įtraukumas priimant sprendimus ir valdžių padalijimas ir bendradarbiavimas su opozicija, teisinės valstybės ir gero valdymo principams, žmogaus teisėms ir pagrindinėms laisvėms, įskaitant mažumoms priklausančių asmenų teises, kaip įtvirtinta pagrindinėse JT ir Europos Tarybos konvencijose ir susijusiuose protokoluose, ir padėti stiprinti vidaus politines reformas, visų pirma derinant nuostatas su ES acquis communautaire.
      Dialogas bus palaikomas ir bus bendradarbiaujama toliau išvardytose srityse.
      
                  i)
               
               
                  
                     Institucijų, užtikrinančių, kad būtų laikomasi demokratijos, teisinės valstybės ir pagarbos žmogaus teisėms principų, stabilumo, nepriklausomumo ir veiksmingumo didinimas, visų pirma:
                  
                  
                              —
                           
                           
                              toliau užtikrinant, kad rinkimai, įskaitant 2017 m. spalio mėn. įvyksiančius vietos rinkimus, vyktų demokratiškai, per naująjį rinkimų ciklą šalinant nepanaikintus teisės aktų sistemos ir rinkimų administravimo trūkumus, kuriuos nustatė Tarpžinybinė laisvų ir sąžiningų rinkimų darbo grupė (IATF) ir Europos saugumo ir bendradarbiavimo organizacijos (ESBO) Demokratinių institucijų ir žmogaus teisių biuras (ODIHR), visų pirma įgyvendinant ODIHR 2016 m. parlamento rinkimų stebėjimo misijos ataskaitoje pateiktas rekomendacijas;
                           
                        
                              —
                           
                           
                              toliau užtikrinant, kad dėl teisės aktų pakeitimų, kurie turi įtakos svarbiausiems teisinės valstybės principo aspektams, pavyzdžiui, teisminių institucijų nepriklausomumui, šalyje ir atitinkamais atvejais – Europos Tarybos Venecijos komisijoje, būtų rengiamos išsamios konsultacijos, kad būtų užtikrinamas tokių pakeitimų, visų pirma numatytų Gruzijos konstitucijos pakeitimų, kuriais suteikiama didelė svarba Venecijos komisijos ir Gruzijos konstitucinio teismo bendradarbiavimui, ilgalaikiškumas ir atitiktis Europos standartams;
                           
                        
                              —
                           
                           
                              toliau didinant įvairių valdžios padalinių įgaliojimų pusiausvyrą ir stiprinant Parlamento gebėjimus atlikti priežiūros ir teisėkūros funkcijas.
                           
                        
            
                  ii)
               
               
                  
                     Tolesnė teisingumo sektoriaus pertvarka, visų pirma visiško teisėjų nepriklausomumo užtikrinimas ir teisingumo sistemos, taip pat teisėsaugos tarnybų, kurios turi veikti be jokio netinkamo kišimosi, atskaitomybės, efektyvumo, nešališkumo ir profesionalumo užtikrinimas; tolesnė kova su korupcija.
                  
                  
                     Teisingumo sektorius
                  
                  
                     Trumpalaikiai prioritetai:
                  
                  
                              —
                           
                           
                              parengti ir palaipsniui įgyvendinti teismų strategiją ir jos veiksmų planą, į kuriuos, be kitų dalykų, bus įtraukti tokie klausimai kaip teisėjų skyrimo, paaukštinimo ir mokymo politikos bei praktikos tobulinimas, daug dėmesio skiriant žmogaus teisėms, ir skirti pakankamai išteklių tinkamai teismų kompetencijai užtikrinti; toliau skatinti Aukštosios teisės mokyklos nepriklausomumą, ypač stiprinant gebėjimus;
                           
                        
                              —
                           
                           
                              visų pirma didinti Aukščiausiosios teisingumo tarybos veiksmingumą, inter alia, užtikrinant jos nepriklausomumą, taip pat jos atskaitomybę;
                           
                        
                              —
                           
                           
                              tobulinti teismų atskaitomybės sistemą, taikant aiškias ir išsamias, taip pat veiksmingai įgyvendinamas drausmės taisykles ir užtikrinant teisėjų profesionalumą bei profesinį sąžiningumą;
                           
                        
                              —
                           
                           
                              supaprastinti institucinę bendrųjų teismų struktūrą, be kita ko, prireikus sudarant specializuotas teisėjų kolegijas ir įsteigiant specializuotus teismus, ir mažinti bendruosiuose teismuose neišnagrinėtų civilinių bylų skaičių;
                           
                        
                              —
                           
                           
                              sukurti elektroninę bylų paskirstymo sistemą ir tobulinti elektroninę bylų tvarkymo programą, kad būtų galima didinti pasitikėjimą teisminėmis institucijomis;
                           
                        
                              —
                           
                           
                              toliau vykdyti prokuratūros reformą, kuria siekiama toliau užtikrinti prokuratūros darbo nepriklausomumą nuo netinkamos įtakos, taip pat didesnį skaidrumą ir atskaitomybę;
                           
                        
                              —
                           
                           
                              toliau reformuoti Baudžiamąjį kodeksą siekiant liberalizuoti bausmes ir modernizuoti teisę, taip pat užtikrinant jo visišką atitiktį atitinkamiems ES ir tarptautiniams standartams;
                           
                        
                              —
                           
                           
                              toliau tobulinti teisės aktų ir institucinę sistemas, susijusias su aukštos kokybės nemokamos teisinės pagalbos, taip pat mokamų teisinių paslaugų teikimu;
                           
                        
                              —
                           
                           
                              atsižvelgiant į Gruzijos įsipareigojimus, prisiimtus pagal Europos žmogaus teisių konvenciją, Europos Žmogaus Teisių Teismo praktiką ir kitas atitinkamas Europos Tarybos konvencijas, toliau užtikrinti teisingą bylos nagrinėjimą, teisę kreiptis į teismą ir procesines teises baudžiamosiose bylose, visiškai garantuojant:
                              
                                          —
                                       
                                       
                                          kaltinamųjų procesines teises baudžiamosiose bylose,
                                       
                                    
                                          —
                                       
                                       
                                          nusikaltimų, įskaitant neapykantos nusikaltimus, aukų teises kreiptis į teismą, taip pat jų teises į apsaugą, paramą ir žalos atlyginimą;
                                       
                                    
                        
                              —
                           
                           
                              nustatyti sąžiningus ir veiksmingus, taip pat plačiau naudojamus alternatyvaus ginčų sprendimo būdus;
                           
                        
                              —
                           
                           
                              siekiant išvengti recidyvo ir išlaikyti tinkamą viešosios tvarkos ir saugumo bei žmogaus teisių apsaugos užtikrinimo pusiausvyrą, kalinimo įstaigų ir probacijos sistemose, bet jomis neapsiribojant, taikyti reabilitacijos ir resocializacijos metodus.
                           
                        
                     Vidutinės trukmės prioritetai:
                  
                  
                              —
                           
                           
                              atsižvelgiant į nacionalines strategijas ir ES acquis, atnaujinti komercinės, civilinės ir administracinės teisės aktus;
                           
                        
                              —
                           
                           
                              užtikrinti visų asmenų teisę kreiptis į teismą, naudojantis tinkamai finansuojamos teisinės pagalbos tarnybos paslaugomis.
                           
                        
                     Teisėsauga
                  
                  
                     Trumpalaikiai prioritetai:
                  
                  
                              —
                           
                           
                              didinti teisėsaugos tarnybų atskaitomybę ir demokratinę priežiūrą. Kad būtų nagrinėjami skundai dėl policijos, reikės įdiegti profesionalų ir efektyvų tinkamo reagavimo mechanizmą. Apsvarstyti galimybę imtis tolesnių priemonių, siekiant skatinti nepriklausomai ir efektyviai tirti skundus dėl teisėsaugos pareigūnų veiksmų. Organizuoti išsamų profesinį teisėsaugos pareigūnų mokymą etikos standartų ir žmogaus teisių, kurias užtikrina Europos žmogaus teisių konvencija, klausimais;
                           
                        
                              —
                           
                           
                              toliau plėtoti laisvės atėmimui alternatyvių bausmių taikymo sistemą, nustatant naujas su laisvės atėmimu nesusijusias bausmes ir stiprinant probacijos tarnybos pajėgumus.
                           
                        
                     Kova su korupcija, viešojo administravimo reforma ir valstybės tarnyba
                  
                  
                     Trumpalaikiai prioritetai:
                  
                  
                              —
                           
                           
                              toliau kovoti su korupcija ir užtikrinti veiksmingą atitinkamų tarptautinių teisinių dokumentų, pavyzdžiui, JT konvencijos prieš korupciją ir Baudžiamosios teisės konvencijos dėl korupcijos bei jos papildomo protokolo, taip pat Europos Tarybos valstybių prieš korupciją grupės (GRECO) rekomendacijų ir EBPO kovos su korupcija tinklo Rytų Europai ir Vidurinei Azijai rekomendacijų įgyvendinimą;
                           
                        
                              —
                           
                           
                              stiprinti piliečių teisę į informaciją, kuri yra viena iš pagrindinių priemonių siekiant veiksmingai užkirsti kelią korupcijai;
                           
                        
                              —
                           
                           
                              toliau stiprinti esamų priežiūros, audito ir finansų tyrimo įstaigų gebėjimus;
                           
                        
                              —
                           
                           
                              toliau įtraukiai formuoti politiką, įtraukiant piliečius ir užtikrinant pilietinės visuomenės ir nacionalinės bei vietos valdžios institucijų dialogą;
                           
                        
                              —
                           
                           
                              stiprinti Parlamento priežiūros pajėgumus gerinant sektorių komitetų gebėjimus;
                           
                        
                              —
                           
                           
                              toliau įgyvendinti Viešojo administravimo reformos veiksmų gaires ir stiprinti šių veiksmų gairių bei pagrindinių strategijų įgyvendinimo koordinavimą, stebėseną ir ataskaitų teikimą tiek politiniu, tiek administraciniu lygmeniu;
                           
                        
                              —
                           
                           
                              siekiant užtikrinti profesionalesnę ir nuopelnais grindžiamą valstybės tarnybą, įgyvendinti naująją valstybės tarnybos teisinę sistemą.
                           
                        
                     Vidutinės trukmės prioritetai:
                  
                  
                              —
                           
                           
                              siekiant užkirsti kelią korupcijai, ypač sudėtingiems korupcijos atvejams, nustatyti jos atvejus ir su šiuo reiškiniu kovoti, toliau užtikrinti veiksmingą nacionalinės kovos su korupcija strategijos ir atitinkamo veiksmų plano įgyvendinimą;
                           
                        
                              —
                           
                           
                              toliau užtikrinti veiksmingą įtariamų korupcijos atvejų tyrimą ir sukurti veiksmingą interesų konfliktų prevencijos sistemą;
                           
                        
                              —
                           
                           
                              atsižvelgiant į viešojo administravimo principus, atnaujinti Viešojo administravimo reformos veiksmų gaires ir pagrindines strategijas;
                           
                        
                              —
                           
                           
                              skatinti atskaitingą, veiksmingą, efektyvų ir skaidrų viešąjį administravimą ir sukurti nuopelnais grindžiamą ir profesionalią valstybės tarnybą;
                           
                        
                              —
                           
                           
                              laikantis Europos standartų, vietos lygmeniu stiprinti valdymą ir viešojo administravimo reformą.
                           
                        
            
                  iii)
               
               
                  
                     Pagarbos žmogaus teisėms ir pagrindinėms laisvėms užtikrinimas, visapusiškai bendradarbiaujant žmogaus teisių ir pagrindinių laisvių apsaugos srityje, be kita ko, kaip pabrėžta Thomaso Hammarbergo ataskaitoje „Gruzija pereinamuoju laikotarpiu“ (angl. Georgia in Transition). Šis bendradarbiavimas visų pirma apims darbą pagal toliau nurodytus prioritetus.
                  
                  
                     Trumpalaikiai prioritetai:
                  
                  
                              —
                           
                           
                              aktyviai įgyvendinti nacionalinę žmogaus teisių strategiją ir veiksmų planą, įskaitant konkrečias JT organų, ESBO / ODIHR, Europos Tarybos / Europos komisijos kovai su rasizmu ir netolerancija (ECRI) bei tarptautinių žmogaus teisių organizacijų rekomendacijas, visų pirma įgyvendinant kovos su diskriminacija politiką, apsaugant mažumas ir privatų gyvenimą ir užtikrinant religijos laisvę;
                           
                        
                              —
                           
                           
                              siekiant užtikrinti veiksmingą apsaugą nuo diskriminacijos, toliau veiksmingai įgyvendinti kovos su diskriminacija įstatymą;
                           
                        
                              —
                           
                           
                              imtis veiksmų, siekiant pasirašyti, ratifikuoti ir į nacionalinę teisę perkelti atitinkamus Europos Tarybos kovos su diskriminacija dokumentus, įskaitant Europos Tarybos konvenciją dėl smurto prieš moteris ir smurto šeimoje prevencijos bei kovos su juo, vadinamąją Stambulo konvenciją, taip pat į nacionalinę teisę perkelti Jungtinių Tautų neįgaliųjų teisių konvenciją;
                           
                        
                              —
                           
                           
                              užtikrinti geresnes galimybes pasinaudoti reprodukcinės ir lytinės sveikatos paslaugomis, informacija ir prevencinėmis priemonėmis ir toliau kovoti su žalinga praktika moterų atžvilgiu, įskaitant lyties organų žalojimą ir kitokių formų žeminantį elgesį, visų pirma kaimo vietovėse.
                           
                        
                     Vidutinės trukmės prioritetai:
                  
                  
                              —
                           
                           
                              toliau taikyti veiksmingas ikiteismines ir neteismines ginčų sprendimo ir žmogaus teisių apsaugos priemones;
                           
                        
                              —
                           
                           
                              toliau skatinti teisminėse, teisėsaugos ir administracinėse institucijose gerbti žmogaus teises ir kovoti su diskriminacija, taip pat didinti šių institucijų atstovų informuotumą šiais klausimais, be kita ko, organizuojant atitinkamą mokymą;
                           
                        
                              —
                           
                           
                              laikantis Europos Tarybos rekomendacijų, toliau didinti žiniasklaidos pliuralizmą, skaidrumą ir nepriklausomumą;
                           
                        
                              —
                           
                           
                              formuojant politiką atsižvelgti į Visuomeninio gynėjo biuro rekomendacijas, jam skirti pakankamai išteklių ir jį stiprinti; bendradarbiauti su Visuomeninio gynėjo biuru įgyvendinant jo rekomendacijas, susijusias su diskriminacijos atvejais ir veiksmingu kovos su diskriminacija įstatyme numatyto institucinio mechanizmo veikimu, be kita ko, iš dalies pakeičiant atitinkamus teisės aktus;
                           
                        
                              —
                           
                           
                              toliau stiprinti Žmogaus teisių ir pilietinės integracijos parlamentinio komiteto stebėsenos pajėgumus, taip pat spręsti teisinius klausimus, susijusius su žmogaus teisių strategijos ir veiksmų plano įgyvendinimu;
                           
                        
                              —
                           
                           
                              bendradarbiauti su pilietinės visuomenės organizacijomis (PVO) ir tam tikroms grupėms (profesinėms sąjungoms ir darbdavių organizacijoms) atstovaujančiais socialiniais partneriais, kurie yra suinteresuotieji subjektai ir priežiūros įstaigos prioritetinėse ES ir Gruzijos asociacijos susitarimo srityse, įskaitant darbo teises, privatumą, mažumoms ir kitoms pažeidžiamų asmenų grupėms priklausančių asmenų teises ir žiniasklaidos laisvę;
                           
                        
                              —
                           
                           
                              užtikrinti, kad būtų laikomasi galiojančių Europos Tarybos nuostatų dėl Europos regioninių arba mažumų kalbų chartijos.
                           
                        
                     Netinkamas elgesys ir kankinimas
                  
                  
                     Trumpalaikiai prioritetai:
                  
                  
                              —
                           
                           
                              priimti 2017–2018 m. kovos su kankinimu veiksmų planą ir toliau imtis papildomų priemonių, siekiant kovoti su netinkamu elgesiu ir kankinimu, taip pat dėti daugiau pastangų, siekiant kovoti su nebaudžiamumu;
                           
                        
                              —
                           
                           
                              užtikrinti, kad būtų atliekami nuodugnūs, skaidrūs ir nepriklausomi bet kokių įtarimų dėl kankinimo ir netinkamo elgesio kalinimo įstaigų sistemoje, policijos ar kariuomenės įstaigose ir kitose uždarose įstaigose tyrimai, įdiegiant nepriklausomą tyrimo mechanizmą, skirtą teisėsaugos įstaigoms pareikštiems įtarimams dėl netinkamo elgesio tirti;
                           
                        
                              —
                           
                           
                              toliau remti Visuomeninio gynėjo biuro taikomą nacionalinį prevencijos mechanizmą ir dalyvauti jį taikant, kad, užtikrinant veiksmingą šio mechanizmo veikimą, būtų galima užkirsti kelią išnaudojimui.
                           
                        
                     Vidutinės trukmės prioritetai:
                  
                  
                              —
                           
                           
                              toliau stengtis gerinti kalinimo įstaigų sveikatos priežiūros sistemą ir suteikti kaliniams daugiau galimybių naudotis sveikatos priežiūros, įskaitant psichikos sveikatos priežiūrą, paslaugomis; stiprinti uždarose įstaigose arba joms dirbančių sveikatos priežiūros darbuotojų gebėjimus ir užtikrinti jų įgalėjimą atskleisti netinkamo elgesio atvejus ir apie juos pranešti;
                           
                        
                              —
                           
                           
                              toliau stiprinti veiksmingą kalinimo įstaigų sistemos, policijos ir kariuomenės įstaigų ir kitų uždarų objektų vidaus ir išorės stebėseną, kad būtų galima anksti nustatyti išnaudojimo ir netinkamo elgesio atvejus ir jiems užkirsti kelią.
                           
                        
                     Vienodas požiūris
                  
                  
                     Trumpalaikiai prioritetai:
                  
                  
                              —
                           
                           
                              didinti lyčių lygybę ir užtikrinti vienodą požiūrį į moteris ir vyrus, taip pat mažumoms priklausančius asmenis, nepaisant religijos ar tikėjimo, etninės ar nacionalinės kilmės, rasės, lyties, kalbos, seksualinės orientacijos, lytinės tapatybės, gebėjimų ar kt. socialiniame, politiniame ir ekonominiame gyvenime;
                           
                        
                              —
                           
                           
                              imtis tolesnių priemonių, siekiant griežčiau įgyvendinti kovos su smurtu dėl lyties teisės aktus, taip pat didinti plačiosios visuomenės ir konkrečių profesinių grupių, pavyzdžiui, policijos, visų pirma – kaimo ir mažumų gyvenamosiose vietovėse, informuotumą; suteikti aukoms daugiau galimybių gauti konsultavimo paslaugas ir pastogę.
                           
                        
                     Vidutinės trukmės prioritetai:
                  
                  
                              —
                           
                           
                              kaip numatyta Asociacijos susitarime, suderinti sveikatos ir saugos, motinystės apsaugos, taip pat vaiko priežiūros bei profesinių pareigų derinimo taisykles su Europos standartais;
                           
                        
                              —
                           
                           
                              imtis ryžtingų veiksmų, siekiant didinti atstovavimą moterims politinių sprendimų priėmimo forumuose.
                           
                        
                     Vaiko teisės
                  
                  
                     Trumpalaikiai prioritetai:
                  
                  
                              —
                           
                           
                              skirti pakankamai išteklių Visuomeninio gynėjo biurui ir stiprinti jo vaidmenį, kad jis galėtų imtis papildomų funkcijų kaip vaiko teisių ombudsmenas, inter alia, kasmet vykdyti padėties atitinkamose įstaigose, įskaitant dienos centrus, stebėseną;
                           
                        
                              —
                           
                           
                              skirti daug dėmesio vaikų apsaugos nuo visų rūšių smurto priemonėms.
                           
                        
                     Vidutinės trukmės prioritetai:
                  
                  
                              —
                           
                           
                              stiprinti priemones, skirtas pažeidžiamiausių vaikų, įskaitant neįgalius ir gatvėse gyvenančius vaikus, poreikiams tenkinti, tobulinant ir plėtojant socialinės apsaugos mechanizmus, taip pat suteikiant neįgaliems vaikams daugiau galimybių dalyvauti jų teritorijoje įgyvendinamose mokymosi gyventi ir reabilitacijos programose, ir imtis priemonių vaikų darbui panaikinti;
                           
                        
                              —
                           
                           
                              toliau vykdyti nepilnamečių justicijos sistemos reformą;
                           
                        
                              —
                           
                           
                              toliau dėti pastangas siekiant deinstitucionalizuoti vaikus.
                           
                        
                     Profesinių sąjungų teisės ir pagrindiniai darbo standartai
                  
                  
                     Trumpalaikiai prioritetai:
                  
                  
                              —
                           
                           
                              priimti teisės aktus, kuriuose būtų apibrėžtos darbo inspekcijos sistemos priežiūros funkcijos darbuotojų sveikatos ir saugos srityje, ir, remiantis Tarptautinės darbo organizacijos (TDO) standartais, panaikinti galiojančiuose teisės aktuose nustatytus inspektorių įgaliojimų apribojimus.
                           
                        
                     Vidutinės trukmės prioritetai:
                  
                  
                              —
                           
                           
                              taikyti 2013 m. birželio mėn. priimtą Darbo kodeksą ir jį, taip pat kitus atitinkamus teisės aktus, toliau derinti su TDO standartais. Sustiprinti Darbo kodeksą nustatant darbo ginčų sprendimo ir derybų kultūros ugdymo procedūras patvirtinant tarpininkų sąrašą;
                           
                        
                              —
                           
                           
                              toliau siekti, remiantis TDO standartais, įdiegti veiksmingą darbo inspekcijos sistemą, kuri turėtų pakankamai kompetencijos ir pajėgumų tikrinti visų rūšių darbo sąlygas ir darbo santykius;
                           
                        
                              —
                           
                           
                              užtikrinti veiksmingą Trišalės socialinės partnerystės komisijos veikimą ir toliau intensyvinti socialinį dialogą, šiuo tikslu bendradarbiaujant su TDO.
                           
                        
            2.3.   Užsienio ir saugumo politika
      
      Dialogo ir bendradarbiavimo bendros užsienio ir saugumo politikos (BUSP) srityje tikslas – laipsniška konvergencija, taip pat bendros saugumo ir gynybos politikos (BSGP) srityje. Šiomis priemonėmis visų pirma bus siekiama spręsti konfliktų prevencijos ir krizių valdymo, regioninio stabilumo, nusiginklavimo, ginklų neplatinimo, ginklų kontrolės ir eksporto kontrolės klausimus. Bendradarbiavimas bus grindžiamas bendromis vertybėmis ir abipusiais interesais; juo bus siekiama, pasitelkiant dvišalius, tarptautinius ir regioninius forumus, didinti politikos konvergenciją ir veiksmingumą.
      
         Trumpalaikiai prioritetai:
      
      
                  —
               
               
                  toliau bendradarbiauti aktyvesnio Gruzijos prisijungimo prie ES BUSP deklaracijų klausimu;
               
            
                  —
               
               
                  toliau bendradarbiauti prisijungimo prie ES autonominių sankcijų priemonių klausimu;
               
            
                  —
               
               
                  toliau bendradarbiauti strateginės komunikacijos apie ES integracijos klausimus srityje;
               
            
                  —
               
               
                  stiprinti praktinį bendradarbiavimą konfliktų prevencijos ir krizių valdymo srityse, sudarant palankias sąlygas Gruzijai dalyvauti ES vadovaujamose civilinio ir karinio krizių valdymo operacijose, teikiant BSGP srities konsultacijas ir organizuojant šios srities mokymus (remiantis 2013 m. lapkričio mėn. pasirašytu susitarimu dėl dalyvavimo bendrųjų sąlygų ir daugiašale Rytų partnerystės BSGP grupės sistema);
               
            
                  —
               
               
                  skatinti Gruzijos dalyvavimą su BSGP susijusiuose mokymuose ir konsultacijose (organizuojant nuolatines dvišales konsultacijas ir daugiašalėje Rytų partnerystės BSGP grupėje) ir sudaryti tam palankias sąlygas;
               
            
                  —
               
               
                  sudaryti palankias sąlygas Gruzijai bendradarbiauti su ES agentūromis BSGP klausimais;
               
            
                  —
               
               
                  skatinti regioninį bendradarbiavimą saugumo klausimais, pavyzdžiui, dėl aktyvesnio sienų valdymo, migracijos valdymo, ypatingos svarbos infrastruktūros objektų apsaugos, eksporto kontrolės, reagavimo į nelaimes, civilinės saugos, kovos su kontrabanda ir neteisėta prekyba (pavyzdžiui, biologinėmis ir branduolinėmis medžiagomis), ir atitinkamų darbuotojų mokymą, visų pirma pasitelkiant Gruzijoje įsteigtą Cheminių, biologinių, radioaktyvių ir branduolinių (ChBRB) medžiagų kompetencijos centrą.
               
            
         Vidutinės trukmės prioritetai:
      
      
                  —
               
               
                  kartu kurti pragmatiniam bendradarbiavimui palankią aplinką ir plėtoti politinį dialogą bei bendradarbiavimą regioniniais ir tarptautiniais klausimais, be kita ko, Europos Taryboje ir ESBO;
               
            
                  —
               
               
                  skatinti taikų konfliktų sprendimą, taip pat tarptautinį stabilumą ir saugumą, pagrįstą veiksmingu daugiašališkumu;
               
            
                  —
               
               
                  didinti investicijas į Gruzijos valstybės ir visuomenės atsparumą ir pajėgumus kovoti su hibridinėmis grėsmėmis, įtraukiant Gruziją į iniciatyvą „Pajėgumų stiprinimas saugumui ir vystymuisi remti“, teikiant institucinę paramą, organizuojant mokymus ir aprūpinant įranga, nes tai padės didinti Visuotinės užsienio ir saugumo politikos strategijos veiksmingumą;
               
            
                  —
               
               
                  sudaryti palankias sąlygas Gruzijai bendradarbiauti su ES Gruzijos veiksmingos saugumo sektoriaus reformos klausimu;
               
            
                  —
               
               
                  kartu skatinti laikytis suverenumo, teritorinio vientisumo, sienų neliečiamumo ir nepriklausomumo principų, kaip nustatyta JT chartijoje ir ESBO Helsinkio baigiamajame akte.
               
            
         Terorizmas, masinio naikinimo ginklų neplatinimas ir neteisėtas ginklų eksportas
      
      
         Trumpalaikiai prioritetai:
      
      
                  —
               
               
                  bendradarbiauti kovojant su masinio naikinimo ginklų ir jų siuntimo į taikinį priemonių platinimu ir prisidėti prie šios kovos, visapusiškai laikantis Šalių pagal tarptautines nusiginklavimo ir ginklų neplatinimo sutartis ir susitarimus prisiimtų ir kitų atitinkamų tarptautinių įsipareigojimų ir juos vykdant nacionaliniu lygmeniu.
               
            
         Vidutinės trukmės prioritetai:
      
      
                  —
               
               
                  bendradarbiauti, siekiant stiprinti tarptautinį sutarimą dėl žmogaus teisėmis grindžiamos kovos su terorizmu, įskaitant teisinę teroro aktų apibrėžtį, be kita ko, skatinant susitarti dėl Bendrosios konvencijos dėl tarptautinio terorizmo;
               
            
                  —
               
               
                  bendradarbiauti rizika grindžiamo muitinio tikrinimo klausimu, užtikrinant importuojamų, eksportuojamų ar tranzitu vežamų prekių saugą ir saugumą;
               
            
                  —
               
               
                  kovoti su neteisėta prekyba šaulių ir lengvaisiais ginklais, įskaitant jų šaudmenis, laikantis galiojančių tarptautinių susitarimų, JT Saugumo Tarybos rezoliucijų ir įsipareigojimų, prisiimtų pagal kitus šioje srityje taikomus tarptautinius dokumentus;
               
            
                  —
               
               
                  atsižvelgiant į ES bendrąją poziciją dėl karinių technologijų ir įrangos eksporto kontrolės, toliau bendradarbiauti įprastinių ginklų eksporto kontrolės srityje; plėtoti bendradarbiavimą kovojant su neteisėta prekyba ginklais ir naikinant jų atsargas;
               
            
                  —
               
               
                  toliau proporcingai prisidėti prie visų trijų Sutarties dėl branduolinio ginklo neplatinimo (NPT) ramsčių įgyvendinimo.
               
            
         Taikus konfliktų sprendimas
      
      
         Trumpalaikiai prioritetai:
      
      
                  —
               
               
                  tęsti veiksmingą ES ir Gruzijos bendradarbiavimą siekiant užtikrinti, kad konfliktas būtų sprendžiamas pagal sutartą formatą, taip pat konsultuotis dėl būdų, kaip tinkamai įtraukti Gruzijos Abchazijos ir Cchinvalio regionus / Pietų Osetiją į ES ir Gruzijos tarpusavio santykių stiprinimo procesą;
               
            
                  —
               
               
                  intensyvinti veiksmingą ES ir Gruzijos bendradarbiavimą ir veiksmų koordinavimą sprendžiant konfliktus, be kita ko, reguliariai palaikant politinį dialogą;
               
            
                  —
               
               
                  toliau konstruktyviai dalyvauti Ženevos tarptautinėse diskusijose, kurioms bendrai pirmininkauja ES, JT ir ESBO, ir užtikrinti paramą toms diskusijoms;
               
            
                  —
               
               
                  siekiant padėti užtikrinti stabilumą, normalizuoti padėtį, įskaitant palankių sąlygų vietos bendruomenėms saugiai ir normaliai gyventi abipus administracinių sienų sudarymą, ir didinti pasitikėjimą, visapusiškai ir veiksmingai naudotis ES stebėsenos misijos Gruzijoje tarpininkavimu, inter alia, pasitelkiant incidentų prevencijos ir reagavimo į juos mechanizmus ir visus kitus tinkamus mechanizmus, priemones ar susitarimus;
               
            
                  —
               
               
                  remti pastangas taikiai spręsti konfliktus, be kita ko, užmezgant ryšius su Gruzijos Abchazijos ir Cchinvalio regionų / Pietų Osetijos gyventojais, atsižvelgiant į Gruzijos susitaikymo ir dalyvavimo politiką bei ES nepripažinimo ir bendradarbiavimo politiką, kurios klausimais ES ir Gruzija bendradarbiauja;
               
            
                  —
               
               
                  nepaisant administracinių sienų, bendradarbiauti dalijantis su gyventojais ES ir Gruzijos politinės asociacijos ir ekonominės integracijos proceso, įskaitant trumpalaikį bevizį režimą atvykimui į Šengeno zoną, teikiama nauda ir galimybėmis;
               
            
                  —
               
               
                  imtis atitinkamų priemonių siekiant skatinti prekybą, judėjimo laisvę ir ekonominius ryšius per administracines sienas, taip pat peržiūrėti tokius teisės aktus kaip Okupuotųjų teritorijų įstatymas; bendradarbiauti imantis priemonių konflikto supriešintų bendruomenių žmonių tarpusavio ryšiams skatinti, pasitikėjimui didinti ir susitaikymui užtikrinti;
               
            
                  —
               
               
                  imtis tolesnių veiksmų siekiant skatinti tvarią šalies viduje perkeltų asmenų integraciją visoje Gruzijos visuomenėje (nuosavybės teisės, užimtumas, tikslinė parama).
               
            
         Vidutinės trukmės prioritetai:
      
      
                  —
               
               
                  toliau kartu stengtis užtikrinti, kad būtų visapusiškai įgyvendinamas 2008 m. rugpjūčio 12 d. šešių punktų susitarimas ir vėlesnės jo įgyvendinimo priemonės;
               
            
                  —
               
               
                  toliau dėti bendras pastangas ir imtis veiksmų siekiant užtikrinti prasmingą tarptautinių subjektų dalyvavimą Gruzijos gyvenime, įskaitant visapusišką Europos Sąjungos stebėsenos misijos Gruzijoje (EUMM Georgia) įgaliojimų vykdymą;
               
            
                  —
               
               
                  toliau siekti, laikantis tarptautinės teisės principų, sudaryti sąlygas visiems šalies viduje perkeltiems asmenims ir pabėgėliams saugiai, oriai ir savanoriškai grįžti į kilmės vietas;
               
            
                  —
               
               
                  imtis veiksmų, kad konfliktas būtų išspręstas tvariai ir nepažeidžiant su konfliktu susijusių klausimų sprendimo pagal nustatytus formatus, taip pat užtikrinti, kad taikus konflikto sprendimas būtų viena iš pagrindinių Šalių tarpusavio politinio dialogo ir dialogo su kitais atitinkamais tarptautiniais subjektais darbotvarkės temų.
               
            
         Tarptautinis baudžiamasis teismas (TBT)
      
      
                  —
               
               
                  toliau bendradarbiauti su Tarptautiniu baudžiamuoju teismu įgyvendinant Romos statutą ir su juo susijusius dokumentus, šiame procese tinkamai atsižvelgiant į jo vientisumo išsaugojimą; toliau bendradarbiauti su TBT 2008 m. rugpjūčio mėn. įvykdytų karo nusikaltimų tyrimo klausimu.
               
            2.4.   Teisingumas, laisvė ir saugumas
      
      Gruzija turi nuolat laikytis keturiuose 2013 m. vasario 25 d. Vizų režimo liberalizavimo veiksmų plano skyriuose nustatytų reikalavimų. Siekiant išlaikyti bevizį režimą su ES, labai svarbu veiksmingai, nuolat ir nuosekliai tenkinti visus šiame veiksmų plane, įskaitant jo trečiąjį skyrių (Viešoji tvarka ir saugumas), nustatytus kriterijus. Pagal peržiūrėtą bevizio režimo sustabdymo mechanizmą bevizis kelionių režimas gali būti sustabdytas tais atvejais, kai nebesilaikoma vieno ar kelių konkrečių reikalavimų (2). Jei kils pagrįstų nuogąstavimų dėl konkrečių šio veiksmų plano kriterijų laikymosi, Gruzija, gavusi prašymą, pateiks Europos Sąjungai atitinkamą informaciją.
      Šalys bendradarbiaus toliau nurodytose srityse.
      
         Asmens duomenų apsauga
      
      
         Trumpalaikiai prioritetai:
      
      
                  —
               
               
                  laikantis Europos standartų, užtikrinti aukšto lygio asmens duomenų apsaugą ir imtis praktinių priemonių, kad būtų paisoma teisės į asmens duomenų apsaugą, be kita ko, baudžiamosios justicijos srityje; užtikrinti, kad duomenų apsaugos standartai būtų taikomi viešajame ir privačiajame sektoriuose.
               
            
         Vidutinės trukmės prioritetai:
      
      
                  —
               
               
                  toliau stiprinti duomenų apsaugos institucijos (Inspektoriaus tarnybos) gebėjimus ir imtis tolesnių veiksmų duomenų apsaugos standartų taikymo srityje;
               
            
                  —
               
               
                  visuose sektoriuose toliau diegti asmens duomenų apsaugos teisinę sistemą, kad būtų užtikrinamas aukštas Europos priemones ir standartus atitinkantis duomenų apsaugos lygis;
               
            
                  —
               
               
                  suderinti Gruzijos duomenų apsaugos srities teisės aktus ir praktiką su naujausiais Europos duomenų apsaugos standartais.
               
            
         Migracija ir prieglobstis
      
      
         Trumpalaikiai prioritetai:
      
      
                  —
               
               
                  užtikrinti, kad visapusiškai veiktų Bendra migracijos analizės sistema ir migracijos rizikos analizė, ir teikti ataskaitas apie vėlesnius duomenų apie migraciją analizės ir rizikos vertinimo patobulinimus;
               
            
                  —
               
               
                  plėtoti kovos su neteisėta migracija priemones ir skatinti teisėtą migraciją, be kita ko, nuolat organizuojant tikslines informavimo apie migrantų teises ir pareigas, taisykles, kuriomis reglamentuojamos jų galimybės įsidarbinti ES, ir apie atsakomybę už bet kokius pagal bevizį režimą suteikiamų teisių pažeidimus kampanijas;
               
            
                  —
               
               
                  teikti ataskaitas dėl daromos pažangos laipsniškai atsisakant nebiometrinių Gruzijos pasų pagal Vizų režimo liberalizavimo veiksmų planą.
               
            
         Vidutinės trukmės prioritetai:
      
      
                  —
               
               
                  veiksmingai įgyvendinti 2016–2020 m. Gruzijos migracijos strategiją ir jos veiksmų planą;
               
            
                  —
               
               
                  nuolat (ne rečiau kaip kas dvejus metus) atnaujinti Gruzijos migracijos profilį;
               
            
                  —
               
               
                  toliau veiksmingai įgyvendinti ES ir Gruzijos susitarimą dėl readmisijos ir užtikrinti sklandų judumo centrų bei reintegracijos veiklos perkėlimą į Gruzijos valstybinę reintegracijos programą;
               
            
                  —
               
               
                  toliau plėtoti praktinį bendradarbiavimą įgyvendinant ES ir Gruzijos partnerystę judumo srityje.
               
            
         Sienų valdymas
      
      
         Vidutinės trukmės prioritetai:
      
      
                  —
               
               
                  veiksmingai įgyvendinti 2014–2018 m. Gruzijos valstybinę integruoto sienų valdymo strategiją ir jos veiksmų planą;
               
            
                  —
               
               
                  naudojantis Migracijos per sieną administravimo ir ataskaitų teikimo sistema (BMARS) ir įgyvendinant Pasienio operacijų valdymo sistemos (BOMS) projektą, toliau patikimai vykdyti pasienio kontrolę ir stebėti sienas;
               
            
                  —
               
               
                  daryti pažangą nustatant valstybės sienas su kaimyninėmis šalimis.
               
            
         Kova su organizuotu nusikalstamumu
      
      
         Trumpalaikiai prioritetai:
      
      
                  —
               
               
                  veiksmingai įgyvendinti nacionalinį 2017–2018 m. kovos su prekyba žmonėmis veiksmų planą ir toliau stiprinti valstybės institucijų gebėjimus aktyviai nustatyti ir veiksmingai tirti prekybos žmonėmis atvejus;
               
            
                  —
               
               
                  stebėti aktyvaus prekybos žmonėmis atvejų nustatymo ir tyrimo veiksmingumą ir teikti šios srities ataskaitas.
               
            
         Vidutinės trukmės prioritetai:
      
      
                  —
               
               
                  toliau stengtis užkirsti kelią organizuotam nusikalstamumui ir kovoti su šiuo reiškiniu;
               
            
                  —
               
               
                  siekiant veiksmingai kovoti su organizuotu nusikalstamumu, toliau plėtoti ES valstybių narių ir Gruzijos teisėsaugos tarnybų bendradarbiavimą, įgyvendinti bendradarbiavimo susitarimą su Europolu ir teisėsaugos mokymo tikslais toliau bendradarbiauti su Europos Sąjungos teisėsaugos mokymo agentūra (CEPOL);
               
            
                  —
               
               
                  stiprinti bendradarbiavimą kovojant su kibernetiniais nusikaltimais ir Gruzijos valdžios institucijoms organizuoti atitinkamą mokymą teisėsaugos klausimais.
               
            
         Kova su neteisėtais narkotikais
      
      
         Trumpalaikiai prioritetai:
      
      
                  —
               
               
                  įgyvendinti 2016–2018 m. nacionalinę kovos su narkotikais strategiją ir veiksmų planą.
               
            
         Vidutinės trukmės prioritetai:
      
      
                  —
               
               
                  toliau užtikrinti suderintą ir integruotą požiūrį į su narkotikais susijusius klausimus, kad būtų galima šalinti piktnaudžiavimo narkotikais padarinius sveikatai ir visuomenei, taip pat užtikrinti veiksmingesnę neteisėtų narkotikų pasiūlos, prekybos jais ir jų paklausos prevenciją ir siekti mažinti šių reiškinių mastą;
               
            
                  —
               
               
                  tęsti nuolatinį dialogą vykdant Rytų partnerystės dialogą narkotikų klausimais;
               
            
                  —
               
               
                  toliau plėtoti bendradarbiavimą ir keistis informacija, be kita ko, kuo geriau pasinaudojant Europos narkotikų ir narkomanijos stebėsenos centro (ENNSC) ir Gruzijos teisingumo ministerijos sudarytu susitarimo memorandumu.
               
            
         Pinigų plovimas ir terorizmo finansavimas
      
      
         Trumpalaikiai prioritetai:
      
      
                  —
               
               
                  priderinti Gruzijos teisės aktus prie Ketvirtosios kovos su pinigų plovimu direktyvos;
               
            
                  —
               
               
                  siekiant užtikrinti veiksmingą Gruzijos nusikalstamu būdu įgyto turto konfiskavimo teisės aktų įgyvendinimą, stebėti padėtį, susijusią su išduotų turto įšaldymo ir konfiskavimo orderių skaičiumi bei apskaičiuotąja įšaldyto ir konfiskuoto turto verte ir teikti atitinkamas ataskaitas.
               
            
         Vidutinės trukmės prioritetai:
      
      
                  —
               
               
                  stengtis toliau plėtoti teisinę ir institucinę pinigų plovimo ir terorizmo finansavimo prevencijos ir kovos su šiais reiškiniais sistemą, be kita ko, šiose srityse vykdant suderinimą su ES teisės aktais;
               
            
                  —
               
               
                  toliau taikyti Finansinių veiksmų darbo grupės (FATF) rekomendacijose dėl kovos su teroristų finansavimu nustatytus standartus;
               
            
                  —
               
               
                  stiprinti operatyvinį bendradarbiavimą turto konfiskavimo, susigrąžinimo ir valdymo klausimais, Gruzijos valdžios institucijoms ir ES turto susigrąžinimo tarnyboms vykdant efektyvią komunikaciją ir keičiantis geriausios praktikos pavyzdžiais.
               
            
         Bendradarbiavimas kovojant su terorizmu
      
      
         Vidutinės trukmės prioritetai:
      
      
                  —
               
               
                  siekiant sudaryti palankias sąlygas keistis informacija apie teroristų organizacijas, teroristines grupes, jų veiklą ir jų paramos tinklus, visapusiškai naudotis Gruzijos ir Europolo operatyvinio bendradarbiavimo susitarimu, pasirašytu balandžio 4 d.
               
            
         Teisinis bendradarbiavimas
      
      
         Trumpalaikiai prioritetai:
      
      
                  —
               
               
                  imtis veiksmingų ir aktyvių priemonių, siekiant pasirašyti ir skatinti įgyvendinti operatyvinio bendradarbiavimo susitarimą su Eurojustu.
               
            
         Vidutinės trukmės prioritetai:
      
      
                  —
               
               
                  stiprinti teisminį bendradarbiavimą civilinėse ir komercinėse bylose, prisijungiant prie daugiašalių teisminio bendradarbiavimo civilinėse bylose konvencijų, visų pirma prie pagrindinių Hagos tarptautinės privatinės teisės konferencijos konvencijų dėl teisminio bendradarbiavimo ir vaiko teisių apsaugos, pavyzdžiui, prie 1965 m. Konvencijos dėl teisminių ir neteisminių dokumentų civilinėse arba komercinėse bylose įteikimo užsienyje, 1970 m. Konvencijos dėl įrodymų civilinėse arba komercinėse bylose paėmimo užsienyje, 2005 m. Konvencijos dėl susitarimų dėl teismingumo ir prie 2007 m. Konvencijos dėl vaikų ir kitokių šeimos išlaikymo išmokų bei jos Protokolo dėl išlaikymo prievolėms taikytinos teisės, ir šias konvencijas bei dokumentus įgyvendinant;
               
            
                  —
               
               
                  stiprinti teisminį bendradarbiavimą baudžiamosiose bylose, prisijungiant prie atitinkamų konvencijų, ypač prie Europos Tarybos konvencijų, ir jas įgyvendinant.
               
            2.5.   Prekyba ir su prekyba susiję klausimai
      
      Išsami ir visapusiška laisvosios prekybos erdvė yra svarbi Asociacijos susitarimo dalis. Todėl tikimasi, kad šios dalies nuostatų, išdėstytų Asociacijos susitarimo IV antraštinėje dalyje „PREKYBA IR SU PREKYBA SUSIJĘ KLAUSIMAI“, įgyvendinimui bus teikiamas prioritetas atsižvelgiant į jų svarbą bendram Asociacijos susitarimo įgyvendinimui ir ES ir Gruzijos santykiams.
      
         Prekyba prekėmis
      
      Šalys, visų pirma rengdamos bendras konsultacijas, bendradarbiaus Asociacijos susitarimo nuostatų, susijusių su prekių patekimu į rinką, įgyvendinimo klausimu, kad pasiektų toliau išvardytus tikslus.
      
         Trumpalaikiai prioritetai:
      
      
                  —
               
               
                  toliau gerinti prekybos statistiką;
               
            
                  —
               
               
                  užtikrinti, kad įsigaliojus Asociacijos susitarimui būtų nedidinami šiuo metu Šalių tarpusavio prekybai taikomi importo muitai (neveikimo išlyga).
               
            
         Vidutinės trukmės prioritetai:
      
      
                  —
               
               
                  padėti Gruzijai labiau įvairinti jos eksporto, įskaitant naujų produktų eksportą į ES rinką, struktūrą;
               
            
                  —
               
               
                  glaudžiai bendradarbiauti, siekiant veiksmingai taikyti kovos su priemonių vengimu mechanizmą;
               
            
                  —
               
               
                  padėti Gruzijai parengti ir įgyvendinti teisės aktus, kuriuos ji gali ketinti parengti patekimo į rinką ir kitose susijusiose srityse (pvz., dėl prekybos apsaugos priemonių);
               
            
                  —
               
               
                  užtikrinti, kad būtų keičiamasi informacija apie su patekimu į rinką susijusius pokyčius ir šios srities politiką.
               
            
         Techniniai reglamentai, standartizacija ir susijusi infrastruktūra
      
      Šalys bendradarbiaus standartų, techninių reglamentų, metrologijos, rinkos priežiūros, akreditavimo ir atitikties vertinimo srityse, kad, kaip nustatyta Asociacijos susitarime, šios sistemos būtų laipsniškai suderintos su atitinkamomis ES sistemomis. Bendradarbiaujant bus siekiama, be kita ko, toliau išvardytų tikslų.
      
         Vidutinės trukmės prioritetai:
      
      
                  —
               
               
                  parengti teisės aktus, kuriuos Gruzija įsipareigojo įgyvendinti remdamasi Asociacijos susitarimu, kaip nustatyta jos strategijoje dėl techninių kliūčių prekybai šalinimo (TPK);
               
            
                  —
               
               
                  plėtoti standartų, techninių reglamentų, metrologijos, rinkos priežiūros, akreditavimo ir atitikties vertinimo procedūrų administravimo infrastruktūrą, be kita ko, pasitelkiant ES paramą;
               
            
                  —
               
               
                  padėti suinteresuotiesiems subjektams, įskaitant ekonominės veiklos vykdytojus, pasirengti įgyvendinti suderintus teisės aktus ir prie šio proceso prisitaikyti;
               
            
                  —
               
               
                  toliau įgyvendinti pramoninių prekių rinkos priežiūros strategiją;
               
            
                  —
               
               
                  rinkos priežiūros srityje stiprinti atitinkamų Gruzijos valstybės institucijų ir rinkos priežiūros tarnybų administracinius gebėjimus;
               
            
                  —
               
               
                  remti atsakingų valstybės tarnybų ir agentūrų administracijos darbuotojų mokymus;
               
            
                  —
               
               
                  keistis informacija apie visus atitinkamus Gruzijos strategijos dėl techninių kliūčių prekybai šalinimo ir rinkos priežiūros strategijos aspektus, įskaitant taikytinus terminus.
               
            
         Sanitarijos ir fitosanitarijos priemonės
      
      Šalys bendradarbiaus rengdamosi suderinti Gruzijos maisto produktų ir pašarų, augalų ir gyvūnų sveikatos bei gerovės sanitarijos ir fitosanitarijos teisės aktus ir praktiką su ES teisės aktais ir praktika, kaip nustatyta atitinkamuose Asociacijos susitarimo prieduose. Bendradarbiaujant bus siekiama, be kita ko, toliau išvardytų tikslų.
      
         Trumpalaikiai prioritetai:
      
      
                  —
               
               
                  padėti sukurti ankstyvojo perspėjimo dėl maisto produktų ir pašarų, gyvūnų ir augalų sveikatos saugos sistemą;
               
            
                  —
               
               
                  kartu su atitinkamomis agentūromis, įmonėmis ir NVO rengti informavimo apie patekimo į ES rinką reikalavimus, o kartu su pilietine visuomene – informavimo apie vartotojams svarbius maisto produktų ir pašarų saugos aspektus kampanijas;
               
            
                  —
               
               
                  toliau teikti Gruzijai ES technines konsultacijas ir padėti parengti bei įgyvendinti atitinkamus teisės aktus, įskaitant atitinkamų darbuotojų mokymą, kompetentingos institucijos gebėjimų stiprinimą ir paramą laboratorijų pajėgumams stiprinti, laikantis ES reikalavimų;
               
            
                  —
               
               
                  stiprinti Gruzijos įmonių gebėjimus prisitaikyti prie suderintų teisės aktų įgyvendinimo proceso.
               
            
         Vidutinės trukmės prioritetai:
      
      
                  —
               
               
                  padėti Gruzijai sanitarijos ir fitosanitarijos srityje stiprinti rizikos analizę; užtikrinti, kad pasienio kontrolės postuose būtų atliekami veterinarijos, fitosanitarijos ir maisto saugos patikrinimai;
               
            
                  —
               
               
                  padėti Gruzijos įmonėms prisitaikyti prie suderintų teisės aktų įgyvendinimo proceso;
               
            
                  —
               
               
                  bendradarbiauti gyvūnų gerovės ir mažesnio antibiotikų gyvūninėje produkcijoje naudojimo kovojant su atsparumu antibiotikams srityje.
               
            
         Muitinė ir prekybos lengvinimas
      
      Šalys bendradarbiaus rengdamosi suderinti Gruzijos teisės aktus su ES acquis ir tarptautiniais standartais, išvardytais atitinkamame Asociacijos susitarimo priede. Teisės aktų derinimas turėtų būti grindžiamas nuo 2016 m. gegužės 1 d. taikomu Sąjungos muitinės kodeksu. Atitinkamame AS priede turi būti atspindėtas Bendrijos muitinės kodekso pakeitimas Sąjungos muitinės kodeksu.
      
         Trumpalaikiai prioritetai:
      
      
                  —
               
               
                  įgyvendinti strateginę muitinių bendradarbiavimo programą;
               
            
                  —
               
               
                  suderinti Gruzijos teisės aktus, kuriais reglamentuojamas muitinės atliekamas intelektinės nuosavybės teisių užtikrinimas, su ES acquis, kaip numatyta Asociacijos susitarime.
               
            
         Vidutinės trukmės prioritetai:
      
      
                  —
               
               
                  suderinti Gruzijos ir ES įgaliotųjų ekonominės veiklos vykdytojų sistemas;
               
            
                  —
               
               
                  toliau modernizuoti Gruzijos muitinę;
               
            
                  —
               
               
                  toliau paprastinti ir modernizuoti muitinės procedūras;
               
            
                  —
               
               
                  padėti Gruzijai prisijungti prie Konvencijos dėl bendrosios tranzito procedūros;
               
            
                  —
               
               
                  bendradarbiauti rizika grindžiamo muitinio tikrinimo klausimais ir dalytis svarbia informacija, padedančia geriau valdyti riziką ir užtikrinti tiekimo grandinių saugumą, sudaryti palankesnes sąlygas teisėtai prekybai ir didinti importuojamų, eksportuojamų arba tranzitu vežamų prekių saugą ir saugumą;
               
            
                  —
               
               
                  siekiant užkirsti kelią neteisėtai prekybai, įskaitant prekybą akcizais apmokestinamomis prekėmis, stiprinti dialogą kovos su sukčiavimu srityje, visų pirma glaudžiau bendradarbiaujant pagal Protokolą dėl savitarpio administracinės pagalbos muitinės reikalų srityje;
               
            
                  —
               
               
                  apsvarstyti galimybę tarpusavyje pripažinti įgaliotųjų ekonominės veiklos vykdytojų sistemas, kaip numatyta Asociacijos susitarime.
               
            
         Kilmės taisyklės
      
      Šalys bendradarbiaus siekdamos įgyvendinti kilmės taisykles, nustatytas atitinkamame Asociacijos susitarimo protokole ir grindžiamas Gruzijos prisijungimu prie Visos Europos ir Viduržemio jūros regiono valstybių preferencinių kilmės taisyklių regioninės konvencijos. Šiuo bendradarbiavimu bus siekiama, be kita ko, toliau išvardytų tikslų.
      
         Trumpalaikiai prioritetai:
      
      
                  —
               
               
                  aptarti dabartines procedūras, kurias Gruzijos muitinės administracija taiko tvirtindama ir tikrindama prekių kilmę.
               
            
         Vidutinės trukmės prioritetai:
      
      
                  —
               
               
                  po Gruzijos prisijungimo prie Visos Europos ir Viduržemio jūros regiono valstybių kilmės taisyklių konvencijos pakeisti dabartinį protokolą dėl kilmės taisyklių (Asociacijos susitarimo 2 protokolą) nuoroda į šią konvenciją;
               
            
                  —
               
               
                  toliau organizuoti mokymus Gruzijos muitinės administracijai lengvatinės prekių kilmės tvirtinimo ir tikrinimo srityje.
               
            
         Įsisteigimas, prekyba paslaugomis ir elektroninė prekyba
      
      Šalys, vadovaudamosi atitinkamomis Asociacijos susitarimo nuostatomis, tęs dialogą įsisteigimo, prekybos paslaugomis ir elektroninės prekybos klausimais. Be to, Šalys pasirengs įgyvendinti paslaugų srityje prisiimtus įsipareigojimus, kaip numatyta atitinkamuose Asociacijos susitarimo prieduose. Siekiant šio tikslo bus, be kita ko, organizuojamas mokymas, stiprinami atitinkami administraciniai gebėjimai atlikti planuojamas teisės aktų suderinimo procedūras ir užtikrinamas nuolatinis keitimasis informacija apie numatomus ir vykdomus darbus pasirinktose teisės aktų derinimo srityse. Taip pat bus siekiama:
      
                  —
               
               
                  keistis informacija apie sąveikių elektroninės prekybos platformų plėtrą ir patirtimi šioje srityje;
               
            
                  —
               
               
                  keistis informacija apie suinteresuotųjų subjektų informuotumo didinimą pagrindinių Pašto paslaugų direktyvos principų taikymo, visų pirma įpareigojimo teikti universaliąsias pašto paslaugas vykdymo, taip pat kitos pašto sektoriaus politikos įgyvendinimą ir patirtimi šioje srityje.
               
            
         Einamieji mokėjimai ir kapitalo judėjimas
      
      Šalys tęs dialogą kapitalo judėjimo ir mokėjimų klausimais, visų pirma siekdamos stebėti, kaip vykdomi visi prisiimti įsipareigojimai, ir pasirengti įgyvendinti Asociacijos susitarimą.
      
         Viešieji pirkimai
      
      Šalys bendradarbiaus Gruzijai rengiantis įgyvendinti Asociacijos susitarimo skyriaus „Viešieji pirkimai“ nuostatas ir susijusias reformas. Imantis veiksmų bus siekiama, be kita ko, toliau išvardytų tikslų.
      
         Vidutinės trukmės prioritetai:
      
      
                  —
               
               
                  laiku teikti tikslią informaciją apie viešųjų pirkimų teisės aktų derinimo ir viešųjų pirkimų institucijų steigimo srityse numatytą teisėkūros darbą, kuris turės įtakos viešųjų pirkimų politikai ir jos įgyvendinimui. 2016 m. kovo 31 d. Gruzijos vyriausybė jau priėmė išsamias veiksmų gaires, į kurias įtraukti penki veiksmų, kurių bus imamasi 2016–2022 m., etapai. Šalys, be kita ko, siekdamos užtikrinti, kad Gruzijos viešųjų pirkimų teisės aktai būtų suderinti su ES viešųjų pirkimų acquis, kaip numatyta Asociacijos susitarime, toliau aptars šių veiksmų gairių įgyvendinimą.
               
            
         Intelektinės nuosavybės teisės
      
      Šalys bendradarbiaus Gruzijai rengiantis suderinti savo teisės aktus su intelektinės nuosavybės teisių, įskaitant geografines nuorodas, apsaugos ES acquis ir tarptautiniais standartais, kaip nustatyta Asociacijos susitarime, ir užtikrins veiksmingą visų intelektinės nuosavybės teisių, įskaitant geografines nuorodas, apsaugą. Bendradarbiaujant bus siekiama, be kita ko, toliau išvardytų tikslų.
      
         Vidutinės trukmės prioritetai:
      
      
                  —
               
               
                  abiejų Šalių teisių subjektams užtikrinti aukšto lygio intelektinės nuosavybės teisių apsaugą ir vykdymą;
               
            
                  —
               
               
                  stiprinti atitinkamų valstybės įstaigų arba vykdomųjų agentūrų gebėjimus užtikrinti nuostatų vykdymą, taip pat užtikrinti tinkamą teismų sistemos veikimą, kad būtų garantuojamos teisių subjektų teisės kreiptis į teismą ir sankcijų vykdymas;
               
            
                  —
               
               
                  padėti užtikrinti Gruzijos nacionalinio intelektinės nuosavybės centro „Sakpatenti“ veikimą, kad būtų galima garantuoti pramoninės nuosavybės ir autorių teisių apsaugą; plėtoti bendradarbiavimą su trečiųjų šalių valdžios institucijomis ir pramonės asociacijomis;
               
            
                  —
               
               
                  imtis priemonių, siekiant didinti visuomenės informuotumą apie intelektinės ir pramoninės nuosavybės teisių apsaugą, ir užtikrinti veiksmingą dialogą su teisių subjektais;
               
            
                  —
               
               
                  imtis veiksmingų priemonių kovojant su klastojimu ir piratavimu, taip pat rengti statistinę informaciją apie tokią veiklą, kuria Šalys dalysis tarpusavyje.
               
            
         Konkurencija
      
      
         Vidutinės trukmės prioritetai:
      
      Šalys bendradarbiaus Asociacijos susitarimo skyriaus „Konkurencija“ nuostatų ir susijusių reformų įgyvendinimo klausimais. Bendradarbiaujant bus skiriama dėmesio Gruzijos institucinei struktūrai ir atitinkamiems administraciniams gebėjimams užtikrinti veiksmingą atitinkamų teisės aktų įgyvendinimą, taip pat aktyvesniam dialogui konkurencijos ir su šia sritimi susijusių teisės aktų vykdymo užtikrinimo klausimu.
      
         Skaidrumas
      
      
         Trumpalaikiai prioritetai:
      
      Šalys itin daug dėmesio skirs bendradarbiavimui rengiantis vykdyti prisiimtus įsipareigojimus skaidriai formuoti su prekyba susijusią politiką. Šalys aptars geriausios praktikos pavyzdžius ir atitinkamą patirtį, įgytą skaidraus politikos formavimo srityje, keisis informacija ir organizuos atitinkamus mokymus, be kita ko, komunikacijos priemonių ir konsultacijų su suinteresuotaisiais subjektais klausimais, taip pat rengs plačiajai visuomenei skirtus seminarus ir kitus renginius, per kuriuos bus siekiama paaiškinti, kaip įgyvendinamas Asociacijos susitarimas ir derinimo procesas.
      
         Prekyba ir darnus vystymasis
      
      
         Vidutinės trukmės prioritetai:
      
      Šalys tęs savo dialogą į Asociacijos susitarimo skyrių „Prekyba ir darnus vystymasis“ įtrauktais klausimais, visų pirma keisdamosi informacija apie atitinkamos darbo inspekcijos sistemos, skirtos visiems pagrindiniams tarptautiniams darbo standartams, sukūrimą, Darbo kodekso įgyvendinimą, daugiašalių aplinkos susitarimų, kuriuos yra sudariusi viena iš Šalių, įgyvendinimą ir jų su darniu vystymusi susijusių įsipareigojimų vykdymą, taip pat aptars, kaip ateityje vykdys pagal šį skyrių prisiimtus įsipareigojimus, susijusius su suinteresuotųjų subjektų dalyvavimu ir dialogu su pilietine visuomene, ir keisis geriausios praktikos šioje srityje pavyzdžiais.
      2.6.   Ekonominė plėtra ir galimybės rinkoje
      
      Remdamosi pagrindiniais makroekonominio stabilumo, patikimų viešųjų finansų, tvirtos finansų sistemos ir tvaraus mokėjimų balanso principais, Šalys bendradarbiaus, kad padėtų Gruzijai sukurti visapusiškai veikiančią rinkos ekonomiką ir jos politiką laipsniškai suderinti su ES politika. Siekdamos šių tikslų, Šalys stebės makroekonominius pokyčius, aptars pagrindines politikos problemas ir keisis informacija apie geriausios praktikos pavyzdžius, stiprindamos nuolatinį dialogą makroekonominiais klausimais, kad būtų galima gerinti ekonominės politikos formavimo kokybę.
      Be to, Šalys susitaria bendradarbiauti, kad pasiektų toliau išvardytus tikslus.
      
         Vidutinės trukmės prioritetai:
      
      
                  —
               
               
                  didinti Gruzijos nacionalinio banko (NBG) nepriklausomumą ir reguliavimo įgaliojimus bei dalytis ES, įskaitant ECB, patirtimi pinigų ir valiutos kurso, taip pat finansų ir bankų sektoriaus reguliavimo ir priežiūros politikos klausimais, kad būtų galima toliau plėtoti Gruzijos gebėjimus šiose srityse;
               
            
                  —
               
               
                  didinti viešųjų finansų tvarumą ir stiprinti jų valdymą, įgyvendinant fiskalines reformas;
               
            
                  —
               
               
                  plėtoti tvarią, visa apimančią ir tikslingą minimalios socialinės apsaugos sistemą.
               
            
         Žemės ūkis ir kaimo plėtra
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  patvirtinti 2017–2020 m. Gruzijos kaimo plėtros strategiją ir ją įgyvendinti.
               
            
         Vidutinės trukmės prioritetai:
      
      
                  —
               
               
                  modernizuoti už žemės ūkio plėtrą atsakingas institucijas ir didinti jų veiksmingumą, be kita ko, į šį procesą įtraukiant visus atitinkamus šio sektoriaus suinteresuotuosius subjektus;
               
            
                  —
               
               
                  sudaryti palankias sąlygas laipsniškai priimti prekybos žemės ūkio produktais standartus, siekiant padėti užtikrinti didesnę maisto saugą ir diegti kokybės sistemas;
               
            
                  —
               
               
                  didinti žemės ūkio produktų gamybos konkurencingumą ir tvarumą, skatinant masto ekonomiją, šiam procesui pasitelkiant į rinką orientuotus žemės ūkio kooperatyvus, kuriant konsultacijų ir mokslinių žinių sklaidos sistemas, skirtas gamybos ir eksporto mastui didinti, ir sudarant palankias sąlygas perspektyviems žemės ūkio kreditams ir finansiniams ištekliams gauti;
               
            
                  —
               
               
                  remti veiksmingų vertės grandinių plėtojimą ir padėti MVĮ didinti savo konkurencingumą tam tikruose eksporto požiūriu vertinguose sektoriuose;
               
            
                  —
               
               
                  siekti veiksmingos, patikrintais ES modeliais grindžiamos žemės ūkio ir kaimo plėtros politikos laipsniškos konvergencijos ir įgyvendinimo;
               
            
                  —
               
               
                  didinti užimtumą ir gerinti gyvenimo sąlygas kaimo vietovėse, geriau valdant gamtos išteklius, tobulinant paslaugas ir infrastruktūrą ir įvairinant kaimo ekonomiką;
               
            
                  —
               
               
                  remti Gruzijos žemės ūkio produktų pardavimo skatinimą.
               
            
         Viešųjų finansų vidaus kontrolė ir išorės auditas
      
      Šalys bendradarbiaus siekdamos užtikrinti viešųjų finansų kontrolės ir išorės audito plėtojimą ir sieks toliau išvardytų tikslų.
      
         Trumpalaikiai prioritetai:
      
      
                  —
               
               
                  toliau plėtoti vidaus kontrolės sistemą, grindžiamą decentralizuoto valdymo principu, įskaitant funkciniu požiūriu nepriklausomą vidaus auditą valstybės institucijose, užtikrinant suderinamumą su visuotinai pripažintais tarptautiniais standartais, metodais ir ES gerąja praktika.
               
            
         Vidutinės trukmės prioritetai:
      
      
                  —
               
               
                  toliau tobulinti vidaus kontrolės ir vidaus audito sistemą viešajame sektoriuje, atsižvelgiant į faktinės praktikos ir visuotinai priimtų tarptautinių standartų, metodų ir ES gerosios praktikos atotrūkio vertinimą;
               
            
                  —
               
               
                  vadovaujantis visuotinai priimtais tarptautiniais standartais (Tarptautinė aukščiausiųjų audito institucijų organizacija (INTOSAI), užtikrinti tolesnį Audito rūmų (Gruzijos valstybinės audito tarnybos) išorės audito funkcijos plėtojimą.
               
            
         Apmokestinimas
      
      Šalys aktyviau ir glaudžiau bendradarbiaus siekdamos tobulinti ir plėtoti Gruzijos mokesčių sistemą ir administravimą, remiantis ES ir tarptautiniais standartais, taip pat pasirengs laipsniškai suderinti atitinkamus teisės aktus su ES acquis ir tarptautiniais dokumentais, kaip nustatyta atitinkamame Asociacijos susitarimo priede, visų pirma:
      
                  —
               
               
                  tobulindamos ir paprastindamos mokesčių teisės aktus;
               
            
                  —
               
               
                  gerindamos tarptautinį bendradarbiavimą mokesčių srityje, kad būtų galima stiprinti gerą valdymą šioje srityje, t. y. taikyti skaidrumo, keitimosi informacija ir sąžiningos konkurencijos mokesčių srityje principus;
               
            
                  —
               
               
                  stiprindamos mokesčių administravimo gebėjimus, visų pirma pereinant prie tikslingesnės, rizika grindžiamos mokesčių kontrolės ir audito sistemos;
               
            
                  —
               
               
                  imdamosi priemonių siekiant suderinti sukčiavimo ir akcizais apmokestinamų prekių kontrabandos neutralizavimo ir kovos su jais politiką;
               
            
                  —
               
               
                  plėtodamos bendradarbiavimą su ES valstybių narių mokesčių administratoriais keičiantis nauja patirtimi ir informacija apie apmokestinimo srities tendencijas.
               
            
         Statistika
      
      Šalys bendradarbiaus siekdamos toliau išvardytų tikslų.
      
         Vidutinės trukmės prioritetai:
      
      
                  —
               
               
                  vertinant dvišalės ES ir Gruzijos prekybos duomenis, skirti dėmesio statistikos neatitiktims;
               
            
                  —
               
               
                  toliau užtikrinti, kad mokslininkai, žurnalistai ir plačioji visuomenė galėtų susipažinti su statistika ir duomenimis;
               
            
                  —
               
               
                  pasirengti teisės aktų suderinimui su ES acquis, visų pirma:
                  
                              —
                           
                           
                              pradėti teikti daugumos statistinių tyrimų kokybės ataskaitas,
                           
                        
                              —
                           
                           
                              baigti diegti 2008 m. nacionalinių sąskaitų sistemą (NSS),
                           
                        
                              —
                           
                           
                              priderinti verslo statistikos rengimo metodiką prie ES standartų ir verslo statistikos, atsižvelgiant į būsimus reikalavimus dėl duomenų, kaip išdėstyta Verslo statistikos integravimo pagrindų reglamente; skatinti ES valstybes nares dalytis patirtimi, įgyta įgyvendinant Verslo statistikos integravimo pagrindų reglamentą, nes tai naudinga siekiant užtikrinti geresnį priderinimo procesą.
                           
                        
            
         Vartotojų politika
      
      Siekdamos pasirengti įgyvendinti ES acquis ir tarptautinių dokumentų, nurodytų atitinkamuose Asociacijos susitarimo prieduose, nuostatas, Šalys bendradarbiaus:
      
                  —
               
               
                  padėdamos Gruzijai per Asociacijos susitarimo XXIX priede nustatytus terminus laipsniškai suderinti savo teisės aktus su atitinkamais ES teisės aktais ir tarptautiniais dokumentais;
               
            
                  —
               
               
                  stiprindamos vartotojų apsaugą Gruzijoje, visų pirma organizuodamos vyriausybės pareigūnų ir kitų vartotojų interesų atstovų mokymą nuostatų suderinimo su ES teisės aktais ir tolesnio jų įgyvendinimo klausimais.
               
            
         Bendrovių teisė, apskaita ir auditas ir įmonių valdymas
      
      Šalys bendradarbiaus, kad Gruzija pasirengtų suderinti teisės aktus su ES acquis ir tarptautiniais dokumentais, nurodytais atitinkamame Asociacijos susitarimo priede, ir juos įgyvendintų, visų pirma Gruzijai dedant pastangas geriau išnaudoti reguliarų tarpusavio dialogą glaudesniam bendradarbiavimui ir aptarti veiksmus, kurių reikėtų imtis.
      
         Trumpalaikiai prioritetai:
      
      
                  —
               
               
                  nustatyti sritis, kuriose ES galėtų organizuoti tolesnį mokymą ir stiprinti gebėjimus.
               
            
         Vidutinės trukmės prioritetai:
      
      
                  —
               
               
                  stiprinti atitinkamų valstybės institucijų administracinius gebėjimus;
               
            
                  —
               
               
                  atsižvelgiant į ES acquis, tobulinti bendrovių teisės aktus ir kitus atitinkamus įstatymus;
               
            
                  —
               
               
                  užtikrinti, kad būtų taikomos naujuose bendrovių teisės aktuose nustatytos taisyklės, susijusios su privalomu informacijos atskleidimu;
               
            
                  —
               
               
                  nacionaliniu lygmeniu pradėti taikyti atitinkamus tarptautinius audito standartus ir skatinti, kad nacionaliniu lygmeniu juos taikytų visos biržinės bendrovės;
               
            
                  —
               
               
                  laiku teikti aktualią ir tikslią informaciją apie esamą Gruzijoje galiojančių teisės aktų padėtį, jų plėtojimą ir atitiktį ES acquis, taip pat iš anksto keistis atitinkama informacija apie būtiną institucijų ir gebėjimų stiprinimą, kuris yra svarbus derinant šalies teisės aktus su ES acquis; (N. B. Atsižvelgdama į tai, vyriausybė priėmė Finansinės atskaitomybės ir audito reformos veiksmų planą. Vienas iš konkrečių šio veiksmų plano rezultatų – 2016 m. birželio 8 d. priimtas Apskaitos, atskaitomybės ir audito įstatymas).
               
            
         Finansinės paslaugos
      
      Bendradarbiaujant bus siekiama, kad Gruzija pasirengtų jos finansų reguliavimo ir priežiūros sistemos modernizavimui; siekiant parengti Gruzijai tinkamas taisykles, bus remiamasi atitinkamuose Asociacijos susitarimo prieduose nurodytais ES teisės aktais ir tarptautiniais dokumentais. Bendradarbiaujant bus imamasi toliau nurodytų veiksmų ir padedama siekti toliau išvardytų tikslų.
      
         Trumpalaikiai prioritetai:
      
      
                  —
               
               
                  nustatyti sritis, kuriose reikėtų organizuoti mokymus ir stiprinti gebėjimus;
               
            
                  —
               
               
                  vadovaujantis Asociacijos susitarimu, užmegzti ryšius su ES finansų priežiūros institucijomis ir su jomis keistis informacija;
               
            
                  —
               
               
                  laiku teikti aktualią ir tikslią informaciją apie esamą Gruzijoje galiojančių teisės aktų padėtį ir jų plėtojimą.
               
            
         Vidutinės trukmės prioritetai:
      
      
                  —
               
               
                  sukurti naują tarptautiniu mastu sutartus reguliavimo standartus atitinkančią reguliavimo ir priežiūros sistemą, įskaitant naujus priežiūros metodus, priemones ir dokumentus;
               
            
                  —
               
               
                  stiprinti priežiūros institucijų administracinius gebėjimus;
               
            
                  —
               
               
                  toliau bendradarbiauti su Finansinių veiksmų darbo grupe (FATF), Europos Taryba, Pinigų plovimo prevencijos priemonių įvertinimo ekspertų komitetu (MONEYVAL) ir kitomis atitinkamomis ES valstybių narių institucijomis, taip pat pasirašyti Gruzijos ir ES valstybių narių finansinės žvalgybos institucijų susitarimo memorandumą.
               
            
         Pramonės ir įmonių politika ir kasybos sektorius
      
      Šalys bendradarbiaus, siekdamos gerinti verslo ir reglamentavimo aplinką, ypač MVĮ, įskaitant labai mažas įmones, visų pirma siekti toliau išvardytų tikslų.
      
         Trumpalaikiai prioritetai:
      
      
                  —
               
               
                  įgyvendinti Gruzijos MVĮ strategiją ir atitinkamą 2016–2017 m. veiksmų planą.
               
            
         Vidutinės trukmės prioritetai:
      
      
                  —
               
               
                  kuo platesniu mastu įgyvendinti atlikus Europos iniciatyvos „Small Business Act“ (SBA) vertinimą pateiktas konkrečiai šaliai skirtas veiksmų gaires ir rekomendacijas;
               
            
                  —
               
               
                  susieti MVĮ plėtrą ir IVLPE teikiamas galimybes, be kita ko, naudojantis verslo (paramos) tinklais (pavyzdžiui, Europos įmonių tinklu) ir klasteriais;
               
            
                  —
               
               
                  stiprinti verslo ir MVĮ asociacijų (įskaitant sektorių asociacijas) atliekamą vaidmenį, kad būtų galima aktyviau vykdyti viešojo ir privačiojo sektorių dialogą;
               
            
                  —
               
               
                  sudaryti Gruzijos pradedančiosioms įmonėms daugiau galimybių patekti į ES ir Gruzijos rinkas.
               
            Įsteigusios specialų pakomitetį, Šalys keisis informacija apie kasybos ir metalo pramonę, kad geriau suprastų Gruzijos ir ES politiką, įskaitant įgyvendinamą ES žaliavų iniciatyvą, mokslinių tyrimų programą „Horizontas 2020“ ir Europos inovacijų partnerystę žaliavų srityje.
      
         Turizmas
      
      Įsteigusios specialų pakomitetį, Šalys keisis informacija apie turizmo plėtrą Gruzijoje ir ES, įskaitant informaciją apie atitinkamus renginius ir geriausios praktikos pavyzdžius, ir rems Gruziją jai įgyvendinant 2015 m. priimtą Gruzijos turizmo strategiją.
      
         Užimtumas, socialinė politika ir lygios galimybės
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  pasirengti su ES acquis suderinti ir įgyvendinti darbuotojų sveikatos ir saugos, darbo teisės ir darbo sąlygų, lyčių lygybės ir kovos su diskriminacija teisės aktus, kaip nurodyta atitinkamuose Asociacijos susitarimo prieduose, visų pirma nustatyti atitinkamą su ES metodais suderintą teisės aktų vykdymo užtikrinimo ir priežiūros sistemą (pradedant darbuotojų saugos ir sveikatos sritimi) ir stiprinti socialinių partnerių gebėjimus (pvz., organizuoti mokymą ES sveikatos ir saugos teisės aktų ir standartų ir ES darbo teisės aktų bei standartų klausimais);
               
            
                  —
               
               
                  stebėti vykdomą valstybinių užimtumo tarnybų naujo paslaugų modelio įgyvendinimą;
               
            
                  —
               
               
                  papildyti teisinę sistemą, būtiną veiksmingai darbo inspekcijos sistemai sukurti;
               
            
                  —
               
               
                  toliau stiprinti socialinių tarnybų ir Darbo, sveikatos ir socialinių reikalų ministerijos gebėjimus, kad būtų galima, laikantis lygių galimybių principų, stiprinti už užimtumo ir socialinės politikos formavimą ir įgyvendinimą atsakingų administravimo institucijų gebėjimus.
               
            
         Vidutinės trukmės prioritetai:
      
      
                  —
               
               
                  laikantis ES valstybinėms užimtumo tarnyboms taikomų reikalavimų, išplėtoti atitinkamus įsteigtų naujų valstybinių užimtumo tarnybų gebėjimus;
               
            
                  —
               
               
                  toliau diegti TDO standartus atitinkančią darbo inspekcijos sistemą, siekiant darbuotojų sveikatos ir saugos bei darbo teisės srityse užtikrinti administracinius ir vykdymo užtikrinimo gebėjimus, taip pat stiprinti atitinkamas teismines įstaigas;
               
            
                  —
               
               
                  plėtoti strateginį požiūrį į užimtumą, siekiant kurti daugiau ir geresnių darbo vietų, kuriose būtų užtikrinamos deramos darbo sąlygos, darbo rinkoje geriau suderinti darbo jėgos pasiūlą ir paklausą ir skatinti taikyti aktyvias darbo rinkos priemones bei naudotis veiksmingai veikiančiomis užimtumo tarnybomis, itin daug dėmesio skiriant jaunimui;
               
            
                  —
               
               
                  užtikrinti tinkamą socialinio dialogo veikimą, pasitelkiant veiksmingai veikiančią Trišalę socialinės partnerystės komisiją ir stiprinant socialinių partnerių gebėjimus.
               
            
         Bendradarbiavimas skaitmeninės ekonomikos ir visuomenės srityje
      
      Šalys bendradarbiaus siekdamos pasirengti įgyvendinti atitinkamuose Asociacijos susitarimo prieduose nurodytą ES acquis ir padėti Gruzijai siekti toliau išvardytų tikslų.
      
         Vidutinės trukmės prioritetai:
      
      
                  —
               
               
                  stengtis suderinti elektroninių ryšių srities teisės aktus su ES acquis;
               
            
                  —
               
               
                  vykdyti veiklą, skirtą nacionalinės ryšių reguliavimo institucijos nepriklausomumui didinti ir administraciniams gebėjimams stiprinti, siekiant užtikrinti jos gebėjimus imtis tinkamų reguliavimo priemonių ir užtikrinti jos priimtų sprendimų bei visų taikomų taisyklių vykdymą, taip pat sąžiningą konkurenciją rinkose;
               
            
                  —
               
               
                  stiprinti šį sektorių keičiantis informacija ir patirtimi, susijusia su bendrosios skaitmeninės rinkos sukūrimu;
               
            
                  —
               
               
                  stengtis didinti pagrindinių ypatingos svarbos infrastruktūros objektų ir viešojo sektoriaus organizacijų kibernetinį atsparumą, pasinaudojant atitinkama ES patirtimi ir laikantis ES normų.
               
            
         Žuvininkystė ir jūrų politika
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  skatinti vadovautis integruotu požiūriu į jūrų reikalus, ypač padedant plėtoti kelis sektorius apimančias jūrų srities iniciatyvas: sudaryti atitinkamų ministerijų ir tarnybų atstovų jūrų reikalų darbo grupę, nustatyti bendrų interesų sritis ir, įgyvendinant ES integruotą jūrų politiką, Juodosios jūros regione aktyviai bendradarbiauti su pakrantės valstybėmis ir jūrų sektoriaus suinteresuotaisiais subjektais.
               
            
         Vidutinės trukmės prioritetai:
      
      
                  —
               
               
                  tobulinti ir stiprinti žvejybos veiklos ir prekybos žuvininkystės produktais stebėseną ir kontrolę, taip pat didinti tokių produktų atsekamumą, kad būtų galima veiksmingai kovoti su neteisėta, nedeklaruojama ir nereglamentuojama žvejyba (NNN žvejyba);
               
            
                  —
               
               
                  imtis būtinų priemonių, siekiant užtikrinti, kad žvejyba Juodojoje jūroje dvišaliu ir daugiašaliu pagrindu būtų vykdoma tvariai ir laikantis ekosisteminio žuvininkystės valdymo metodo;
               
            
                  —
               
               
                  stiprinti bendradarbiavimą mokslo ir technikos srityje, siekiant užtikrinti pagrįstais ir patikimais duomenimis grindžiamos žuvininkystės stebėsenos ir jūrų išteklių bei jūrų aplinkos padėties vertinimo pajėgumus.
               
            
         Visuomenės sveikata
      
      Šalys bendradarbiaus siekdamos toliau išvardytų tikslų.
      
                  —
               
               
                  Padėti Gruzijai pasirengti įgyvendinti ES sveikatos srities acquis, kaip nurodyta atitinkamuose Asociacijos susitarimo prieduose, visų pirma kraujo saugos, tabako kontrolės, iš žmogaus gautų medžiagų (kraujo, audinių, organų, ląstelių) kokybės bei saugos ir užkrečiamųjų ligų srityse, be kita ko, atsižvelgiant į Gruzijos pagal Tabako kontrolės pagrindų konvenciją ir Tarptautines sveikatos priežiūros taisykles prisiimtus tarptautinius įsipareigojimus;
               
            
                  —
               
               
                  užtikrinti geresnę visuotinės sveikatos priežiūros sistemą ir sumažinti pacientų patiriamas savo lėšomis padengiamas išlaidas. Šį klausimą vyriausybė laiko vienu iš svarbiausių prioritetų ir tai matyti iš, inter alia, didinamų viešųjų išlaidų sveikatai ir visapusiškų reformų, kuriomis siekiama sustiprinti sveikatos priežiūros sektorių;
               
            
                  —
               
               
                  gerinti pirminės sveikatos priežiūros kokybę ir prieinamumą, siekiant ligų prevencijos ir geresnės gyvenimo kokybės;
               
            
                  —
               
               
                  stiprinti sveikatos priežiūros institucijas, kurių dauguma yra privačios, ir jų atskaitomybę nustatant kokybės rodiklius, verte grindžiamo pirkimo ir kitus kokybės valdymo procesus, be kita ko, pripažįstant tarptautinių akreditavimo įstaigų atliekamą sveikatos priežiūros įstaigų akreditaciją;
               
            
                  —
               
               
                  nacionaliniu lygmeniu aktyviau imtis kelis sektorius aprėpiančių veiksmų, kuriais siekiama kovoti su atsparumu antimikrobinėms medžiagoms, inter alia, stiprinant priežiūrą, apdairiai naudojant antimikrobines medžiagas ir užtikrinant infekcijų kontrolę sveikatos priežiūros įstaigose.
               
            2.7   Prisijungimas prie tinklų, energijos vartojimo efektyvumas, aplinka, klimato politika ir civilinė sauga
      
      
         Transportas
      
      Šalys bendradarbiaus siekdamos toliau tvirčiau įgyvendinti ES acquis, kuri skirta visoms atitinkamuose Asociacijos susitarimo prieduose nurodytoms transporto rūšims, ir padėti Gruzijai siekti toliau išvardytų tikslų.
      
         Vidutinės trukmės prioritetai:
      
      
                  —
               
               
                  siekti įgyvendinti ES aviacijos acquis, kad būtų galima naudotis visomis ES ir Gruzijos bendrosios aviacijos erdvės susitarimo teikiamomis galimybėmis;
               
            
                  —
               
               
                  imtis veiksmų, siekiant didinti įvairių transporto rūšių (aviacijos, kelių, jūrų, geležinkelio transporto) saugą;
               
            
                  —
               
               
                  plėtoti infrastruktūrą, visų pirma pradėti rengti ir įgyvendinti tolesnius išplėsto pagrindinio TEN-T tinklo plėtros projektus, kaip susitarta per 2016 m. Roterdame, renginyje „TEN-T dienos“, vykusį ministrų susitikimą.
               
            
         Bendradarbiavimas energetikos srityje
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  baigti oficialaus Gruzijos, kaip susitariančiosios šalies, prisijungimo prie Energijos bendrijos sutarties procedūras, kaip numatyta Asociacijos susitarime;
               
            
                  —
               
               
                  įgyvendinti atitinkamus teisės aktus elektros energijos, atsinaujinančiosios energijos, energijos vartojimo efektyvumo, naftos, dujų, energetikos statistikos, su energija susijusios aplinkos ir angliavandenilių paieškos srityse, laikantis prisijungimo prie Energijos bendrijos sutarties protokole ir Asociacijos susitarime nustatytų sąlygų.
               
            
         Vidutinės trukmės prioritetai:
      
      
                  —
               
               
                  imtis veiksmų siekiant integruoti Gruzijos energijos rinką į ES energijos rinką, ir didinti Gruzijos energetinį saugumą bei reguliavimo konvergenciją, toliau įgyvendinant atitinkamus Gruzijai taikytinus ES teisės aktus, įskaitant susijusius antrinės teisės aktus, kaip numatyta Asociacijos susitarime ir atsižvelgiant į įsipareigojimus dėl Energijos bendrijos, taip pat laikantis grafiko, kuriam Gruzija pritarė pagal šiuos susitarimus;
               
            
                  —
               
               
                  bendradarbiauti siekiant pritraukti tarptautinę paramą tvariai energetikos plėtrai, įskaitant tarptautinių klimato fondų ir kitų finansinių priemonių lėšomis teikiamą paramą;
               
            
                  —
               
               
                  stiprinti Gruzijos energetikos infrastruktūros tinklą ir jungtis, visų pirma:
                  
                              —
                           
                           
                              kiek tai susiję su elektra, skatinti tarpvalstybinę prekybą ir jungtis su kaimyninėmis šalimis ir stiprinti Gruzijos perdavimo tinklą;
                           
                        
                              —
                           
                           
                              kiek tai susiję su gamtinėmis dujomis, plėsti pagrindinių dujotiekių tinklą, be kita ko, sudaryti palankias sąlygas Gruzijos teritorijoje tiesti Pietų Kaukazo dujotiekio dalį, taip pat remti ir (arba) skatinti plėtoti kitus regioninės svarbos dujų ir naftos tranzito projektus, siekiant užtikrinti, kad Kaspijos jūros regiono energijos ištekliai būtų transportuojami į Vakarų rinkas, taip pat sudaryti palankias sąlygas požeminėms dujų saugykloms įrengti siekiant užtikrinti energetinį saugumą Gruzijoje.
                           
                        
            
         Aplinka
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  stiprinti aplinkos valdymą, Gruzijoje priimant ir įgyvendinant naujus poveikio aplinkai vertinimo, strateginio poveikio aplinkai vertinimo ir atsakomybės už žalą aplinkai teisės aktus, užtikrinant, kad visuomenė galėtų susipažinti su informacija apie aplinką ir dalyvautų priimant sprendimus, įtraukiant visus suinteresuotuosius subjektus, taip pat integruojant aplinkos aspektą į kitas politikos sritis ir tobulinant dalijimąsi informacija apie aplinką vadovaujantis bendros informacijos apie aplinką sistemos (BIAS) principais;
               
            
                  —
               
               
                  patvirtinti trečiąją 2017–2021 m. Gruzijos nacionalinę aplinkosaugos veiksmų programą;
               
            
                  —
               
               
                  pradėti įgyvendinti nacionalinę radioaktyviųjų atliekų tvarkymo strategiją.
               
            
         Vidutinės trukmės prioritetai:
      
      
                  —
               
               
                  remiantis nustatytu tvarkaraščiu, įgyvendinti trečiąją 2017–2021 m. Gruzijos nacionalinę aplinkosaugos veiksmų programą;
               
            
                  —
               
               
                  įgyvendinti nacionalinę atliekų tvarkymo strategiją ir priemones, numatytas 2016–2020 m. veiksmų plane;
               
            
                  —
               
               
                  toliau derinti Gruzijos teisės aktus su ES acquis ir įgyvendinti ES direktyvų bei reglamentų nuostatas, kaip numatyta atitinkamuose Asociacijos susitarimo prieduose;
               
            
                  —
               
               
                  parengti daugiašalių aplinkos susitarimų, įskaitant, be kita ko, JT EEK tarpvalstybinių vandentakių ir tarptautinių ežerų apsaugos ir naudojimo konvenciją ir JT EEK konvenciją dėl tarpvalstybinio pramoninių avarijų poveikio, ratifikavimo ir įgyvendinimo veiksmų gaires; paspartinti parengiamąjį darbą, kad Gruzija taptų Espo konvencijos ir jos Strateginio aplinkos vertinimo protokolo šalimi.
               
            
         Klimato kaita
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  baigti rengti ir priimti Gruzijos išmetamo dujų kiekio mažinimu grindžiamą vystymosi strategiją;
               
            
                  —
               
               
                  pradėti įgyvendinti Paryžiaus klimato susitarimą.
               
            
         Vidutinės trukmės prioritetai:
      
      
                  —
               
               
                  suderinti Gruzijos teisės aktus su ES teisės aktais ir tarptautiniais dokumentais, kaip numatyta Asociacijos susitarime ir atitinkamuose jo prieduose;
               
            
                  —
               
               
                  parengti atnaujintą nacionaliniu lygmeniu nustatytų įpareigojančių veiksmų dokumentą;
               
            
                  —
               
               
                  įtraukti klimato politikos veiksmus į sektorių politiką ir priemones ir stiprinti įvairių valdžios institucijų gebėjimus įvairiuose sektoriuose įgyvendinti klimato politiką;
               
            
                  —
               
               
                  stiprinti Gruzijos klimato politikos skaidrumo sistemą, visų pirma pagal ES modelį diegiant tvirtą nacionalinę klimato politikos, priemonių ir išmetamo šiltnamio efektą sukeliančių dujų kiekio stebėsenos ir ataskaitų teikimo sistemą;
               
            
                  —
               
               
                  parengti amžiaus vidurio ilgalaikę Gruzijos išmetamo šiltnamio efektą sukeliančių dujų kiekio mažinimu grindžiamą vystymosi strategiją.
               
            
         Civilinė sauga
      
      Šalys bendradarbiaus, siekdamos stiprinti nelaimių prevenciją, parengtį joms ir reagavimo į jas pajėgumus. Šiuo tikslu Šalys, inter alia, sieks toliau išvardytų tikslų.
      
         Trumpalaikiai prioritetai:
      
      
                  —
               
               
                  ieškoti būdų, kaip nustatyti tinkamiausius bendradarbiavimo, susijusio su Gruzijos rizikos profiliu, teisės aktų ir organizacine sistema, aspektus, pvz., sudarant dvišalius administracinius susitarimus arba pasikeičiant ketinimų protokolais;
               
            
                  —
               
               
                  daryti pažangą plėtojant visos šalies mastu atliekamą nelaimių rizikos vertinimą ir kartografavimą ir prireikus remti elektroninio regioninės rizikos žemėlapio (ERRA) kūrimą ir užtikrinti, kad juo būtų veiksmingai naudojamasi nacionaliniu ir regionų lygmenimis.
               
            
         Vidutinės trukmės prioritetai:
      
      
                  —
               
               
                  užtikrinti veiksmingą ryšių palaikymą visą parą, įskaitant keitimąsi ankstyvaisiais perspėjimais ir informacija apie didelio masto ekstremaliąsias situacijas, kurios daro poveikį ES ir Gruzijai, taip pat trečiosioms šalims, kuriose Šalys padeda reaguoti į nelaimes;
               
            
                  —
               
               
                  prireikus ir turint pakankamai išteklių, sudaryti palankias sąlygas teikti tarpusavio pagalbą susiklosčius didelio masto ekstremaliosioms situacijoms;
               
            
                  —
               
               
                  skatinti patvirtinti ir įgyvendinti ES gaires dėl priimančiosios valstybės paramos;
               
            
                  —
               
               
                  gerinti žinių apie nelaimių riziką bazę, glaudžiau bendradarbiaujant duomenų prieinamumo ir palyginamumo klausimais;
               
            
                  —
               
               
                  daryti pažangą plėtojant visos šalies mastu atliekamą nelaimių rizikos vertinimą ir kartografavimą ir prireikus remti elektroninio regioninės rizikos žemėlapio kūrimą ir užtikrinti, kad juo būtų veiksmingai naudojamasi nacionaliniu lygmeniu;
               
            
                  —
               
               
                  imtis iniciatyvos, bendradarbiaujant su Europos Komisijos Jungtiniu tyrimų centru, išplėtoti programos „Copernicus“ Europos perspėjimo apie potvynius sistemą (EFAS), kad ji apimtų ir Gruziją;
               
            
                  —
               
               
                  gerinti pramoninių ir pavojingų gamtos reiškinių sukeltų technologinių nelaimių prevenciją ir parengtį joms;
               
            
                  —
               
               
                  pradėti dialogą dėl nelaimių prevencijos, parengties nelaimėms ir reagavimo į jas politikos aspektų: keistis geriausios praktikos pavyzdžiais ir organizuoti bendrus mokymus, pratybas, mokomuosius vizitus, praktinius seminarus ir susitikimus, per kuriuos apibendrinti per realias ekstremaliąsias situacijas ar pratybas įgytą patirtį.
               
            2.8   Judumas ir žmonių tarpusavio ryšiai
      
      
         Bendradarbiavimas mokslinių tyrimų, technologinės plėtros ir inovacijų srityje
      
      Šalys bendradarbiaus siekdamos toliau išvardytų tikslų.
      
         Trumpalaikiai prioritetai:
      
      
                  —
               
               
                  Europos mokslinių tyrimų erdvėje sukurti Gruzijos MTI sistemos viziją ir strategiją (kaip Gruzijos visuotinės švietimo ir mokslo sektorių strategijos dalį), įtraukiant politikos formuotojus, akademinę ir mokslinių tyrimų bendruomenę, verslo ir pilietinės visuomenės lyderius;
               
            
                  —
               
               
                  padėti plėtoti ir įgyvendinti inovacijų politiką, įskaitant inovacijų reguliavimo sistemą ir infrastruktūrą.
               
            
         Vidutinės trukmės prioritetai:
      
      
                  —
               
               
                  kuo labiau padidinti Gruzijai jos prisijungimo prie programos „Horizontas 2020“ teikiamą naudą;
               
            
                  —
               
               
                  skatinti, remiantis konkurencingumo principais grindžiamais kvietimais teikti pasiūlymus, dalyvauti įgyvendinant Euratomo mokslinių tyrimų ir mokymo programą, kuria papildoma programa „Horizontas 2020“, visų pirma branduolinės ir radiacinės saugos srityje;
               
            
                  —
               
               
                  stiprinti žmogiškuosius, materialinius ir institucinius išteklius, kad būtų galima didinti mokslinių tyrimų ir inovacijų pajėgumus.
               
            
         Švietimas, mokymas ir jaunimo reikalai
      
      Šalys bendradarbiaus, siekdamos iš esmės modernizuoti ir pertvarkyti Gruzijos švietimo, mokymo ir jaunimo reikalų sistemas, visų pirma:
      
         Vidutinės trukmės prioritetai:
      
      
                  —
               
               
                  kartu dirbti ir keistis informacija, siekiant skatinti tolesnę Gruzijos integraciją į Europos aukštojo mokslo erdvę jai dalyvaujant Bolonijos procese, be kita ko, stiprinant nepriklausomą ir į plėtrą orientuotą kokybės užtikrinimo sistemą, skatinant suinteresuotuosius subjektus ir pilietinę visuomenę aktyviai dalyvauti reformos procesuose ir stiprinant akademinės bendruomenės ir darbo rinkos bendradarbiavimą, kad būtų galima didinti absolventų įsidarbinamumą;
               
            
                  —
               
               
                  skatinti akademinį bendradarbiavimą, gebėjimų stiprinimą ir studentų bei darbuotojų judumą pasitelkiant programą „Erasmus+“ ir mokslininkų judumą, karjeros raidą ir mokymą – pasitelkiant programą „Marie Skłodowskos-Curie veiksmai“;
               
            
                  —
               
               
                  skatinti vadovautis strateginiu požiūriu į profesinį rengimą ir mokymą (PRM), siekiant suderinti Gruzijos PRM sistemą su ES PRM struktūrų modernizavimu, kaip siekiama Kopenhagos procesu, pasitelkiant šio proceso priemones ir paisant lygių galimybių principų;
               
            
                  —
               
               
                  stiprinti, kaip kultūrų dialogo skatinimo ir pilietinės visuomenės rėmimo priemonę, strateginį požiūrį į jaunimo politiką ir aktyviau keistis informacija bei bendradarbiauti jaunimo ir su jaunimu dirbančių asmenų neformaliojo švietimo srityje, inter alia, įgyvendinant programos „Erasmus+“ jaunimo veiklai skirtą dalį;
               
            
                  —
               
               
                  visiems vaikams ir jaunimui, įskaitant specialiųjų ugdymosi poreikių turinčius vaikus ir jaunuolius, užtikrinti teisę į mokslą ir imtis tolesnių veiksmų skatinant įtraukų pradinį ir vidurinį ugdymą.
               
            
         Bendradarbiavimas kultūros srityje
      
      Šalys:
      
                  —
               
               
                  skatins įgyvendinti 2005 m. UNESCO konvenciją dėl kultūrų raiškos įvairovės apsaugos ir skatinimo;
               
            
                  —
               
               
                  siekdamos skatinti socialinį ir ekonominį vystymąsi, bendradarbiaus įtraukios Gruzijos kultūros politikos kūrimo ir kultūros bei gamtos paveldo apsaugos ir jo vertės didinimo klausimais;
               
            
                  —
               
               
                  skatins Gruzijos kultūros ir audiovizualinės srities subjektus dalyvauti įgyvendinant bendradarbiavimo kultūros ir audiovizualiniais klausimais programas, visų pirma programą „Kūrybiška Europa“.
               
            
         Bendradarbiavimas audiovizualinėje ir žiniasklaidos srityje
      
      Šalys bendradarbiaus, siekdamos pasirengti įgyvendinti atitinkamuose Asociacijos susitarimo prieduose nurodytą ES acquis ir padėti Gruzijai siekti toliau išvardytų tikslų.
      
         Vidutinės trukmės prioritetai:
      
      
                  —
               
               
                  siekti didinti žiniasklaidos nepriklausomumą ir profesionalumą laikantis atitinkamų Europos standartų ir suderinti audiovizualinės srities teisės aktus su ES acquis, kaip numatyta Asociacijos susitarime, inter alia, keičiantis nuomonėmis apie audiovizualinę politiką ir atitinkamus tarptautinius standartus, įskaitant bendradarbiavimą kovojant su rasizmu ir ksenofobija;
               
            
                  —
               
               
                  nuolat vedant dialogą, keistis geriausios praktikos pavyzdžiais, susijusiais su žiniasklaidos laisve ir pliuralizmu, garbės ir orumo įžeidimo dekriminalizavimu, žurnalistų šaltinių apsauga ir kultūrų įvairovės aspektais žiniasklaidoje;
               
            
                  —
               
               
                  stiprinti žiniasklaidos reguliavimo institucijų ir (arba) įstaigų gebėjimus ir didinti jų nepriklausomumą.
               
            
         Regioninė plėtra ir regioninis bendradarbiavimas
      
      Šalys bendradarbiaus įgyvendindamos regioninės plėtros politiką ir vykdydamos ES ir Gruzijos dialogą regioninės politikos klausimais, siekdamos padėti Gruzijai siekti toliau išvardytų tikslų.
      
         Trumpalaikiai prioritetai:
      
      
                  —
               
               
                  sėkmingai baigti įgyvendinti Gruzijos 2015–2017 m. regioninės plėtros programą, be kita ko, įdiegiant veiksmingus tarpinstitucinio koordinavimo ir daugiapakopio valdymo mechanizmus;
               
            
                  —
               
               
                  siekiant užtikrinti tvarų visų Gruzijos regionų augimą, parengti tolesnę daugiametę programą, be kita ko, numatant galimas investicijas į tokias sritis kaip inovacijos ir MVĮ.
               
            
         Vidutinės trukmės prioritetai:
      
      
                  —
               
               
                  toliau padėti valdžios institucijoms stiprinti daugiapakopį valdymą ir remti subnacionalinių administracijų pastangas stiprinti gebėjimus bei kitas regioninės plėtros priemones;
               
            
                  —
               
               
                  remti integruotus įvairių suinteresuotųjų subjektų veiksmus tokiose srityse kaip teritorijų planavimas, vandentvarka ir atliekų tvarkymas, keliai, elektra ir kita pagrindinė infrastruktūra, kaimo ekonomikos įvairinimas, turizmas ir verslo plėtra, kuriais siekiama užtikrinti Gruzijos teritorinį vystymąsi;
               
            
                  —
               
               
                  toliau plėtoti teminį bendradarbiavimą ir keitimąsi informacija, be kita ko, kuo geriau pasinaudojant Europos Komisijos ir Gruzijos vyriausybės bendra deklaracija dėl regioninės politikos dialogo.
               
            
         Dalyvavimas ES agentūrų veikloje ir programose
      
      Šalys sieks toliau išvardytų tikslų.
      
         Vidutinės trukmės prioritetai:
      
      
                  —
               
               
                  remiantis faktiniu Gruzijos dalyvavimu įgyvendinant konkrečias ES programas, peržiūrėti, kaip įgyvendinamas Protokolas dėl dalyvavimo ES programose.
               
            
         Visuomenės informavimas ir matomumas
      
      Šalys bendradarbiaus, siekdamos užtikrinti tinkamai informacija grindžiamas diskusijas, be kita ko, su plačiąja visuomene ir Gruzijos piliečiais, dėl Gruzijos ir ES teisės aktų suderinimo, įskaitant Asociacijos susitarimą ir konkrečiai – IVLPE, teikiamų galimybių ir poveikio.
      
         (1)  ES valstybės narės, kurių atveju taikomas bevizis režimas, yra:
      
                  —
               
               
                  Šengeno erdvei priklausančios ES valstybės narės: Austrija, Belgija, Čekija, Danija, Estija, Graikija, Ispanija, Italija, Latvija, Lenkija, Lietuva, Liuksemburgas, Malta, Nyderlandai, Portugalija, Prancūzija, Slovakija, Slovėnija, Suomija, Švedija, Vengrija ir Vokietija.
               
            
                  —
               
               
                  ES valstybės narės, kurios taiko dar ne visas Šengeno acquis nuostatas (dar nepriklauso Šengeno erdvei be vidaus sienų): Bulgarija, Kipras, Kroatija ir Rumunija.
               
            
         (2)  2017 m. kovo 1 d. Europos Parlamento ir Tarybos reglamentas (ES) 2017/371, kuriuo iš dalies keičiamas 2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 61, 2017 3 8, p. 1.)